title: Απόφαση (ΚΕΠΠΑ) 2015/1334 του Συμβουλίου, της 31ης Ιουλίου 2015, σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και σχετικά με την κατάργηση της απόφασης (ΚΕΠΠΑ) 2015/521

text:
               1.8.2015

               EL

               Επίσημη Εφημερίδα της Ευρωπαϊκής Ένωσης

               L 206/61

         ΑΠΌΦΑΣΗ (ΚΕΠΠΑ) 2015/1334 ΤΟΥ ΣΥΜΒΟΥΛΊΟΥ
   της 31ης Ιουλίου 2015
   σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και σχετικά με την κατάργηση της απόφασης (ΚΕΠΠΑ) 2015/521
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 27 Δεκεμβρίου 2001 το Συμβούλιο υιοθέτησε την κοινή θέση 2001/931/ΚΕΠΠΑ (1).

               (2)

               Στις 26 Μαρτίου 2015 το Συμβούλιο εξέδωσε την απόφαση (ΚΕΠΠΑ) 2015/521 (2) σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ («κατάλογος»).

               (3)

               Σύμφωνα με το άρθρο 1 παράγραφος 6 της κοινής θέσης 2001/931/ΚΕΠΠΑ, τα ονόματα των προσώπων, ομάδων και οντοτήτων τα οποία περιλαμβάνονται στον κατάλογο είναι ανάγκη να επανεξετάζονται κατά τακτά χρονικά διαστήματα, προκειμένου να διασφαλίζεται ότι δικαιολογείται η διατήρηση τους σε αυτόν.

               (4)

               Η παρούσα απόφαση παραθέτει το αποτέλεσμα της επανεξέτασης την οποία διεξήγαγε το Συμβούλιο όσον αφορά τα πρόσωπα, τις ομάδες και τις οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ.

               (5)

               Το Συμβούλιο επιβεβαίωσε ότι οι αρμόδιες αρχές όπως αναφέρονται στο άρθρο 1 παράγραφος 4 της κοινής θέσης 2001/931/ΚΕΠΠΑ έλαβαν αποφάσεις σύμφωνα με τις οποίες όλα τα πρόσωπα, ομάδες και οντότητες του καταλόγου ενέχονται σε τρομοκρατικές πράξεις κατά την έννοια του άρθρου 1 παράγραφοι 2 και 3 της κοινής θέσης. Το Συμβούλιο κατέληξε επίσης στο συμπέρασμα ότι τα πρόσωπα, ομάδες και οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ θα πρέπει να συνεχίσουν να υπόκεινται στα ειδικά περιοριστικά μέτρα που προβλέπονται στα εν λόγω άρθρα.

               (6)

               Ο κατάλογος θα πρέπει να ενημερωθεί αναλόγως και η απόφαση (ΚΕΠΠΑ) 2015/521 θα πρέπει να καταργηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κατάλογος των προσώπων, ομάδων και οντοτήτων έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ παρατίθεται στο παράρτημα της παρούσας απόφασης.
   Άρθρο 2
   Η απόφαση (ΚΕΠΠΑ) 2015/521/ΚΕΠΠΑ καταργείται.
   Άρθρο 3
   Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 31 Ιουλίου 2015.

            Για το Συμβούλιο

            Ο Πρόεδρος

         J. ASSELBORN

      (1)  Κοινή θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ L 344 της 28.12.2001, σ. 93).

      (2)  Απόφαση (ΚΕΠΠΑ) 2015/521 του Συμβουλίου, της 26ης Μαρτίου 2015, σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης 2014/483/ΚΕΠΠΑ (ΕΕ L 82 της 27.3.2015, σ. 107).

      ΠΑΡΑΡΤΗΜΑ

         ΚΑΤΑΛΟΓΟΣ ΤΩΝ ΠΡΟΣΩΠΩΝ, ΟΜΑΔΩΝ ΚΑΙ ΟΝΤΟΤΗΤΩΝ ΠΟΥ ΟΡΙΖΟΝΤΑΙ ΣΤΟ ΑΡΘΡΟ 1

      I.   ΠΡΟΣΩΠΑ

                  1.

                  ABDOLLAHI Hamed (άλλως Mustafa Abdullahi), γεννήθηκε στις 11.8.1960 στο Ιράν. Διαβατήριο: D9004878.

                  2.

                  AL-NASSER, Abdelkarim Hussein Mohamed, γεννήθηκε στο Al Ihsa (Σαουδική Αραβία), υπήκοος Σαουδικής Αραβίας.

                  3.

                  AL YACOUB, Ibrahim Salih Mohammed, γεννήθηκε στις 16.10. 1966 στο Tarut (Σαουδική Αραβία), υπήκοος Σαουδικής Αραβίας.

                  4.

                  ARBABSIAR Manssor (άλλως Mansour Arbabsiar), γεννήθηκε στις 6 ή 15.3.1955 στο Ιράν. Ιρανός και Αμερικανός υπήκοος. Διαβατήριο: C2002515 (Ιράν), διαβατήριο: 477845448 (ΗΠΑ). Αριθ. δελτίου ταυτότητας: 07442833, ημερομηνία λήξης 15 Μαρτίου 2016 (δίπλωμα οδήγησης των ΗΠΑ).

                  5.

                  BOUYERI, Mohammed (άλλως Abu ZUBAIR ή SOBIAR ή Abu ZOUBAIR), γεννήθηκε στις 8.3.1978 στο Άμστερνταμ (Κάτω Χώρες) — μέλος της «Hofstadgroep».

                  6.

                  IZZ-AL-DIN, Hasan (άλλως GARBAYA, Ahmed ή SA-ID ή SALWWAN, Samir), γεννήθηκε το 1963 στον Λίβανο, υπήκοος Λιβάνου.

                  7.

                  MOHAMMED, Khalid Shaikh (άλλως ALI, Salem ή BIN KHALID, Fahd Bin Abdallah ή HENIN, Ashraf Refaat Nabith ή WADOOD, Khalid Abdul), γεννήθηκε στις 14.4.1965 ή 1.3.1964 στο Πακιστάν, αριθ. διαβατηρίου 488555.

                  8.

                  SHAHLAI Abdul Reza (άλλως Abdol Reza Shala'i ή Abd-al Reza Shalai ή Abdorreza Shahlai ή Abdolreza Shahla'i ή Abdul-Reza Shahlaee ή Hajj Yusef ή Haji Yusif ή Hajji Yasir ή Hajji Yusif ή Yusuf Abu-al-Karkh), γεννήθηκε περί το 1957 στο Ιράν. Διευθύνσεις: 1) Kermanshah, Ιράν, 2) Στρατιωτική βάση Mehran, επαρχία Ilam, Ιράν.

                  9.

                  SHAKURI Ali Gholam, γεννήθηκε περί το 1965 στην Τεχεράνη του Ιράν.

                  10.

                  SOLEIMANI Qasem (άλλως Ghasem Soleymani ή Qasmi Sulayman ή Qasem Soleymani ή Qasem Solaimani ή Qasem Salimani ή Qasem Solemani ή Qasem Sulaimani ή Qasem Sulemani), γεννήθηκε στις 11.3.1957 στο Ιράν. Ιρανός υπήκοος. Διαβατήριο: 008827 (διπλωματικό διαβατήριο του Ιράν), εκδόθηκε το 1999. Βαθμός: Υποστράτηγος.

            II.   ΟΜΑΔΕΣ ΚΑΙ ΟΝΤΟΤΗΤΕΣ

                  1.

                  «Οργάνωση Abu Nidal» — «ANO» (άλλως «Επαναστατικό Συμβούλιο Φατάχ» ή «Αραβικές Επαναστατικές Ταξιαρχίες» ή «Μαύρος Σεπτέμβρης» ή «Επαναστατική Οργάνωση Σοσιαλιστών Μουσουλμάνων»).

                  2.

                  «Ταξιαρχία Μαρτύρων του Al-Aqsa».

                  3.

                  «Al-Aqsa eV».

                  4.

                  «Babbar Khalsa».

                  5.

                  «Κομμουνιστικό Κόμμα Φιλιππίνων», όπου συμπεριλαμβάνεται ο «Νέος Λαϊκός Στρατός» («NPA») των Φιλιππίνων.

                  6.

                  «Gama'a al-Islamiyya» (άλλως «Al-Gama'a al-Islamiyya») («Ισλαμική Ομάδα» — «IG»).

                  7.

                  «İslami Büyük Doğu Akıncılar Cephesi» — «IBDA-C» («Μέγα Ισλαμικό Μέτωπο των Πολεμιστών της Ανατολής»).

                  8.

                  «Χαμάς», συμπεριλαμβανομένης της οργάνωσης «Hamas-Izz al-Din al-Qassem».

                  9.

                  «Στρατιωτική πτέρυγα της Χεζμπολάχ» («Hizballah Military Wing») (άλλως «Hezbollah Military Wing» ή «Hizbullah Military Wing» ή «Hizbollah Military Wing» ή «Hezballah Military Wing» ή «Hisbollah Military Wing» ή «Hizbu'llah Military Wing» ή «Hizb Allah Military Wing» ή «Jihad Council» (και όλες οι μονάδες που δίνουν αναφορά σε αυτήν, συμπεριλαμβανομένου του Οργανισμού Εξωτερικής Ασφαλείας)).

                  10.

                  «Χιζμπούλ Μουτζαχεντίν» — «ΗΜ».

                  11.

                  «Hofstadgroep».

                  12.

                  «Διεθνής Ομοσπονδία Νεολαίας Σιχ» — «ISYF».

                  13.

                  «Khalistan Zindabad Force» — «KZF».

                  14.

                  «Εργατικό Κόμμα του Κουρδιστάν» — «PKK» (άλλως «KADEK» ή «KONGRA-GEL»).

                  15.

                  «Απελευθερωτικοί Τίγρεις του Ταμίλ Ιλάμ» — «LTTE».

                  16.

                  «Ejército de Liberación Nacional» («Εθνικός Απελευθερωτικός Στρατός»).

                  17.

                  «Παλαιστινιακή Ισλαμική Τζιχάντ» — «PIJ».

                  18.

                  «Λαϊκό Μέτωπο για την Απελευθέρωση της Παλαιστίνης» — «PFLP».

                  19.

                  «Λαϊκό Μέτωπο για την Απελευθέρωση της Παλαιστίνης — Γενική Διοίκηση» (άλλως «PFLP — General Command»).

                  20.

                  «Fuerzas armadas revolucionarias de Colombia» — «FARC» («Επαναστατικές Ένοπλες Δυνάμεις της Κολομβίας»).

                  21.

                  «Devrimci Halk Kurtuluș Partisi-Cephesi» — «DHKP/C» (άλλως «Devrimci Sol» («Επαναστατική Αριστερά») ή «Dev Sol») («Επαναστατικός Λαϊκός Απελευθερωτικός Στρατός/Μέτωπο/Κόμμα»).

                  22.

                  «Sendero Luminoso» — «SL» («Φωτεινό Μονοπάτι»).

                  23.

                  «Teyrbazen Azadiya Kurdistan» — «TAK» (άλλως «Γεράκια της Λευτεριάς του Κουρδιστάν»).


Avis juridique important

|

32004D0579

2004/579/EΚ: Απόφαση του Συμβουλίου, της 29ης Απριλίου 2004, για τη σύναψη, εξ ονόματος της Ευρωπαϊκής Κοινότητας, της σύμβασης των Ηνωμένων Εθνών κατά του διακρατικού οργανωμένου εγκλήματος

Επίσημη Εφημερίδα αριθ. L 261 της 06/08/2004 σ. 0069 - 0069

 Απόφαση του Συμβουλίου  της  29ης Απριλίου 2004  για τη σύναψη, εξ ονόματος της Ευρωπαϊκής Κοινότητας, της σύμβασης των Ηνωμένων Εθνών κατά του διακρατικού οργανωμένου εγκλήματος (2004/579/EΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 47, 55, 95 και 179, σε συνδυασμό με το άρθρο 300 παράγραφος 2 πρώτη πρόταση και το άρθρο 300 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Τα στοιχεία της σύμβασης που εμπίπτουν στην κοινοτική αρμοδιότητα αποτέλεσαν αντικείμενο διαπραγμάτευσης εκ μέρους της Επιτροπής ύστερα από έγκριση του Συμβουλίου, εξ ονόματος της Κοινότητας.

(2) Το Συμβούλιο ανέθεσε στην Επιτροπή να διαπραγματευθεί την προσχώρηση της Κοινότητας στην εν λόγω σύμβαση.

(3) Η διαπραγμάτευση περατώθηκε αισίως και η νομική πράξη που απέρρευσε από αυτήν υπεγράφη από την Κοινότητα στις  12 Δεκεμβρίου 2000 , σύμφωνα με την απόφαση 2001/87/EΚ(2).

(4) Ορισμένα κράτη μέλη είναι συμβαλλόμενα μέρη της σύμβασης, ενώ σε άλλα κράτη μέλη η διαδικασία επικύρωσης είναι σε εξέλιξη.

(5) Πληρούνται οι προϋποθέσεις που επιτρέπουν την κατάθεση εκ μέρους της Ευρωπαϊκής Κοινότητας του οργάνου έγκρισης που προβλέπεται από το άρθρο 36 παράγραφος 3 της σύμβασης.

(6) Η σύμβαση θα πρέπει να εγκριθεί ώστε να δοθεί η δυνατότητα στην Κοινότητα να καταστεί συμβαλλόμενο μέρος εντός των ορίων των αρμοδιοτήτων της.

(7) Κατά την κατάθεση του οργάνου έγκρισης, η Κοινότητα επίσης να καταθέσει δήλωση σχετικά με την έκταση των αρμοδιοτήτων της για θέματα που διέπονται από τη σύμβαση, βάσει του άρθρου της 36 παράγραφος 3,

ΑΠΟΦΑΣΙΖΕΙ:

Άρθρο 1

Η σύμβαση των Ηνωμένων Εθνών κατά του διακρατικού οργανωμένου εγκλήματος εγκρίνεται εξ ονόματος της Ευρωπαϊκής Κοινότητας.

Το κείμενο της σύμβασης επισυνάπτεται στο παράρτημα Ι.(3)

Άρθρο 2

Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να καταθέσουν το όργανο τυπικής επιβεβαίωσης δεσμεύοντας την Κοινότητα. Το όργανο τυπικής επιβεβαίωσης εκ μέρους της Κοινότητας περιλαμβάνει δήλωση αρμοδιότητας η οποία επισυνάπτεται στο παράρτημα ΙΙ, σύμφωνα με το άρθρο 36 παράγραφος 3 της σύμβασης. Περιλαμβάνει επίσης δήλωση η οποία παρατίθεται στο παράρτημα ΙΙΙ.

Άρθρο 3

Η παρούσα απόφαση δημοσιεύεται στην  Επίσημη Εφημερίδα της Ευρωπαϊκής Ένωσης .

Λουξεμβούργο,  29 Απριλίου 2004 .

 Για το Συμβούλιο

 Ο Πρόεδρος

M. Mc Dowell

(1) Γνώμη που δόθηκε στις  13 Ιανουαρίου 2004  (δεν έχει ακόμα δημοσιευθεί στην Επίσημη Εφημερίδα).

(2) ΕΕ L 30 της 1.2.2001, σ. 44.

(3) Το κείμενο της σύμβασης υπάρχει στη γαλλική, την αγγλική και την ισπανική γλώσσα.


title: Απόφαση (ΕΕ) 2017/165 του Συμβουλίου, της 27ης Ιανουαρίου 2017, για τον διορισμό ενός τακτικού και δώδεκα αναπληρωματικών μελών, έπειτα από πρόταση της Δημοκρατίας της Γαλλίας, στην Επιτροπή των Περιφερειών

text:
               1.2.2017

               EL

               Επίσημη Εφημερίδα της Ευρωπαϊκής Ένωσης

               L 27/121

         ΑΠΌΦΑΣΗ (ΕΕ) 2017/165 ΤΟΥ ΣΥΜΒΟΥΛΊΟΥ
   της 27ης Ιανουαρίου 2017
   για τον διορισμό ενός τακτικού και δώδεκα αναπληρωματικών μελών, έπειτα από πρόταση της Δημοκρατίας της Γαλλίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γαλλικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Laurent BEAUVAIS.

               (3)

               Ένδεκα θέσεις αναπληρωματικών μελών έμειναν κενές λόγω της λήξης της θητείας της κ. Josette BOREL-LINCERTIN, της κ. Nathalie COLIN-OESTERLE, της κ. Marie-Marguerite DUFAY, του κ. Daniel DUGLERY, του κ. Nicolas FLORIAN, της κ. Karine GLOANEC-MAURIN, του κ. Hervé HOCQUARD, του κ. Jean-Louis JOSEPH, του κ. Daniel PERCHERON, του κ. Christophe ROSSIGNOL και του κ. Michel VAUZELLE.

               (4)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της εντολής βάσει της οποίας είχε προταθεί ο κ. Guillaume CROS (Conseiller régional de Midi-Pyrénées),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2020:

               α)

               ως τακτικό μέλος:

                           —

                           ο κ. Gérard LAHELLEC, Vice-président du Conseil régional de Bretagne,

               β)

               ως αναπληρωματικά μέλη:

                           —

                           ο κ. Patrick AYACHE, Vice-président du Conseil régional de Bourgogne-Franche-Comté,

                           —

                           ο κ. Frank CECCONI, Conseiller régional du Conseil régional d'Ile de France,

                           —

                           η κ. Yolaine COSTES, Vice-présidente du Conseil régional de La Réunion,

                           —

                           ο κ. Guillaume CROS, Vice-président du Conseil régional d'Occitanie (αλλαγή εντολής),

                           —

                           ο κ. Harold HUWART, Vice-président du Conseil régional du Centre-Val de Loire,

                           —

                           η κ. Valérie LETARD, Vice-présidente du Conseil régional des Hauts-de-France,

                           —

                           η κ. Marie-Luce PENCHARD, Vice-présidente du Conseil régional de Guadeloupe,

                           —

                           ο κ. Jean-Jack QUEYRANNE, Conseiller régional du Conseil régional d'Auvergne-Rhône-Alpes,

                           —

                           η κ. Agnès RAMPAL, Conseillère régionale du Conseil régional de Provence-Alpes-Côte d'Azur,

                           —

                           ο κ. Gilles SIMEONI, Président du Conseil exécutif de la Collectivité territoriale de Corse,

                           —

                           η κ. Sandra TORRES, Conseillère régionale du Conseil régional de Provence-Alpes-Côte d'Azur,

                           —

                           ο κ. Patrice VOIR, Conseiller régional du Conseil régional d'Auvergne-Rhône-Alpes.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 27 Ιανουαρίου 2017.

            Για το Συμβούλιο

            Ο Πρόεδρος

         E. SCICLUNA

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).


Avis juridique important

|

32003D0840

2003/840/ΕΚ: Απόφαση του Συμβουλίου, της 17ης Νοεμβρίου 2003, για τη σύναψη εξ ονόματος της Ευρωπαϊκής Κοινότητας της σύμβασης αριθ. 180 του Συμβουλίου της Ευρώπης για την πληροφόρηση και τη δικαστική συνεργασία όσον αφορά τις υπηρεσίες της κοινωνίας της πληροφορίας

Επίσημη Εφημερίδα αριθ. L 321 της 06/12/2003 σ. 0041 - 0042

Απόφαση του Συμβουλίουτης 17ης Νοεμβρίου 2003για τη σύναψη εξ ονόματος της Ευρωπαϊκής Κοινότητας της σύμβασης αριθ. 180 του Συμβουλίου της Ευρώπης για την πληροφόρηση και τη δικαστική συνεργασία όσον αφορά τις υπηρεσίες της κοινωνίας της πληροφορίας(2003/840/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο,την πρόταση της Επιτροπής,Εκτιμώντας τα ακόλουθα:(1) Η σύμβαση αριθ. 180 του Συμβουλίου της Ευρώπης για την πληροφόρηση και τη δικαστική συνεργασία όσον αφορά τις υπηρεσίες της κοινωνίας της πληροφορίας (εφεξής "σύμβαση"), θεσπίζει ένα διεθνές σύστημα προηγούμενης κοινοποίησης και διοικητικής συνεργασίας που απευθύνεται ειδικά στις υπηρεσίες της κοινωνίας της πληροφορίας.(2) Οι υπηρεσίες της κοινωνίας της πληροφορίας, εφόσον παρέχονται εξ αποστάσεως, με ηλεκτρονικά μέσα και κατόπιν αναλυτικής αίτησης του παραλήπτη των υπηρεσιών (σύμφωνα με τον ορισμό του άρθρου 2 της σύμβασης), συνιστούν υπηρεσίες που παρέχονται χωρίς να απαιτείται η φυσική μετακίνηση του παρόχου των υπηρεσιών ή του παραλήπτη. Ως εκ τούτου, οι εν λόγω υπηρεσίες εμπίπτουν στο πλαίσιο της κοινής εμπορικής πολιτικής και υπάγονται στην αποκλειστική αρμοδιότητα της Ευρωπαϊκής Κοινότητας, σύμφωνα με τη γνώμη 1/94 του Δικαστηρίου των Ευρωπαϊκών Κοινοτήτων σχετικά με τον Παγκόσμιο Οργανισμό Εμπορίου(1).(3) Η οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων σχετικά με τις υπηρεσίες της κοινωνίας των πληροφοριών(2), η οποία άρχισε να λειτουργεί από το 1999, αποδείχθηκε ιδιαίτερα θετική εμπειρία ως μηχανισμός προηγούμενης πληροφόρησης και διοικητικού διαλόγου στον τομέα των υπηρεσιών σε απευθείας σύνδεση.(4) Κρίνεται σκόπιμο να εφαρμοσθεί ταχέως παρόμοιος μηχανισμός σε διεθνές επίπεδο, στο Συμβούλιο της Ευρώπης, στον οποίο η Κοινότητα έχει άμεσο συμφέρον να συμμετάσχει. Πράγματι, ένας τέτοιος μηχανισμός θα της επιτρέψει να ενημερώνεται τακτικά για τις κανονιστικές πρωτοβουλίες που εκπονούνται σε άλλες χώρες και, εν συνεχεία, ενδεχομένως, να διατυπώνει τις παρατηρήσεις της όσον αφορά τα σχέδια που θα μπορούσαν να έχουν σοβαρές νομικές και οικονομικές επιπτώσεις στο πλαίσιο της παροχής υπηρεσιών σε απευθείας σύνδεση.(5) Μια παρόμοια συμμετοχή μπορεί να βασισθεί, στην πράξη, στον επιχειρησιακό μηχανισμό που συστήθηκε το 1983 δυνάμει της οδηγίας 83/189/ΕΟΚ, η οποία εν συνεχεία καταργήθηκε και αντικαταστάθηκε από την οδηγία 98/34/ΕΚ, αποφεύγοντας, ιδίως, οποιαδήποτε επιβάρυνση των κρατών μελών με πρόσθετες κοινοποιήσεις σε σχέση με αυτές στις οποίες υποχρεούνται να προβαίνουν δυνάμει της οδηγίας 98/34/ΕΚ.(6) Η σύμβαση θα πρέπει να εγκριθεί,ΑΠΟΦΑΣΙΖΕΙ:Άρθρο 1Η σύμβαση αριθ. 180 του Συμβουλίου της Ευρώπης για την πληροφόρηση και τη δικαστική συνεργασία όσον αφορά τις υπηρεσίες της κοινωνίας της πληροφορίας εγκρίνεται εξ ονόματος της Κοινότητας.Το κείμενο της σύμβασης προσαρτάται στην παρούσα απόφαση(3).Άρθρο 2Ο πρόεδρος του Συμβουλίου εξουσιοδοτείται να ορίσει το ή τα αρμόδια πρόσωπα για την υπογραφή της σύμβασης δεσμεύοντας την Κοινότητα.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 17 Νοεμβρίου 2003.Για το ΣυμβούλιοΟ ΠρόεδροςG. Alemanno(1) Γνώμη του Δικαστηρίου της15ης Νοεμβρίου1994, Συλλογή 1994, σ. Ι/5267.(2) ΕΕ L 204 της 21.7.1998, σ. 37· οδηγία όπως τροποποιήθηκε από την οδηγία 98/48/ΕΚ (ΕΕ L 217 της 5.8.1998, σ. 18).(3) Το κείμενο της συναπτόμενης σύμβασης υπάρχει στη γαλλική και στην αγγλική γλώσσα. Και τα δύο κείμενα είναι εξίσου αυθεντικά.


title: Απόφαση (ΕΕ) 2015/1292 του Συμβουλίου, της 20ής Ιουλίου 2015, για τη σύναψη, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               29.7.2015

               EL

               Επίσημη Εφημερίδα της Ευρωπαϊκής Ένωσης

               L 199/1

         ΑΠΌΦΑΣΗ (ΕΕ) 2015/1292 ΤΟΥ ΣΥΜΒΟΥΛΊΟΥ
   της 20ής Ιουλίου 2015
   για τη σύναψη, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο i) και το άρθρο 218 παράγραφος 8 δεύτερο εδάφιο,
   Έχοντας υπόψη την πράξη προσχώρησης της Κροατίας, και ιδίως το άρθρο 6 παράγραφος 2 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σύμφωνα με την απόφαση 2014/517/ΕΕ του Συμβουλίου (1), το πρωτόκολλο στη συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (2) (εφεξής «το πρωτόκολλο»), υπεγράφη, με την επιφύλαξη της σύναψής του.

               (2)

               Η σύναψη του πρωτοκόλλου υπόκειται σε χωριστή διαδικασία όσον αφορά τα θέματα που εμπίπτουν στην αρμοδιότητα της Ευρωπαϊκής Κοινότητας Ατομικής Ενέργειας.

               (3)

               Το παρόν πρωτόκολλο θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο της συμφωνίας σύνδεσης και σταθεροποίησης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, εγκρίνεται, εξ ονόματος της Ένωσης και των κρατών μελών της, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσει(-ουν) εξ ονόματος της Ένωσης και των κρατών μελών της τις πράξεις έγκρισης που προβλέπονται στο άρθρο 13 παράγραφος 2 του πρωτοκόλλου.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 20 Ιουλίου 2015.

            Για το Συμβούλιο

            Η Πρόεδρος

         F. MOGHERINI

      (1)  Απόφαση 2014/517/ΕΕ του Συμβουλίου, της 14ης Απριλίου 2014, για την υπογραφή, εξ ονόματος της Ευρωπαϊκής Ένωσης και των κρατών μελών της, και την προσωρινή εφαρμογή του πρωτοκόλλου στη συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 233 της 6.8.2014, σ. 1).

      (2)  ΕΕ L 233 της 6.8.2014, σ. 3.


Avis juridique important

|

32003D0520

2003/520/ΕΚ: Απόφαση του Συμβουλίου, της 16ης Ιουνίου 2003, για σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Ιαπωνίας σχετικά με τη συνεργασία για την αντιμετώπιση των αντιανταγωνιστικών δραστηριοτήτων

Επίσημη Εφημερίδα αριθ. 183 της 22/07/2003 σ. 0011 - 0011

Απόφαση του Συμβουλίουτης 16ης Ιουνίου 2003για σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Ιαπωνίας σχετικά με τη συνεργασία για την αντιμετώπιση των αντιανταγωνιστικών δραστηριοτήτων(2003/520/ΕΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 83 και 308, σε συνδυασμό με το άρθρο 300 παράγραφος 3 πρώτο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Λόγω της αυξανόμενης διεθνούς διάστασης των προβλημάτων του ανταγωνισμού, θα πρέπει να ενισχυθεί η διεθνής συνεργασία σε αυτόν τον τομέα.(2) Η ορθή και αποτελεσματική εφαρμογή των νομοθεσιών περί ανταγωνισμού έχει καθοριστική σημασία για την εύρυθμη λειτουργία των αγορών και για το διεθνές εμπόριο.(3) Η θέσπιση των αρχών της θετικής διεθνούς αβροφροσύνης στο διεθνές δίκαιο και η εφαρμογή των αρχών αυτών στην επιβολή των κανόνων περί ανταγωνισμού της Ευρωπαϊκής Κοινότητας και της Ιαπωνίας είναι πιθανό να αυξήσουν την αποτελεσματικότητα της εφαρμογής τους.(4) Για το σκοπό αυτό, η Επιτροπή διαπραγματεύθηκε συμφωνία με την Ιαπωνία όσον αφορά την εφαρμογή των κανόνων ανταγωνισμού της Ευρωπαϊκής Κοινότητας και της Ιαπωνίας.(5) Η προσφυγή στο άρθρο 308 της συνθήκης επιβάλλεται επειδή στο κείμενο της συμφωνίας περιλαμβάνονται συγχωνεύσεις και εξαγορές που εμπίπτουν στις διατάξεις του κανονισμού (ΕΟΚ) αριθ. 4064/89 του Συμβουλίου, της 21ης Δεκεμβρίου 1989, για τον έλεγχο των συγκεντρώσεων μεταξύ επιχειρήσεων(3), ο οποίος βασίζεται κυρίως στο άρθρο 308.(6) Η συμφωνία θα πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της κυβέρνησης της Ιαπωνίας σχετικά με τη συνεργασία για την αντιμετώπιση των αντιανταγωνιστικών δραστηριοτήτων, εγκρίνεται εξ ονόματος της Ευρωπαϊκής Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ευρωπαϊκής Κοινότητας(4).Λουξεμβούργο, 16 Ιουνίου 2003.Για το ΣυμβούλιοΟ ΠρόεδροςΓ. Παπανδρέου(1) Πρόταση της 8ης Μαΐου 2002 (δεν δημοσιεύθηκε ακόμη στην Επίσημη Εφημερίδα).(2) Γνώμη της 3ης Ιουλίου 2002 (δεν δημοσιεύθηκε ακόμη στην Επίσημη Εφημερίδα).(3) ΕΕ L 395 της 30.12.1989, σ. 1 (διορθωτικό στην ΕΕ L 257 της 21.9.1990, σ. 13), όπως τροποποιήθηκε από τον κανονισμό (EΚ) αριθ. 1310/97 του Συμβουλίου (ΕΕ L 180 της 9.7.1997, σ. 1).(4) Η συμφωνία αρχίζει να ισχύει στις 9 Αυγούστου 2003 σύμφωνα με το άρθρο 12 παράγραφος 1 αυτής.


title: Συμφωνία μεταξύ του Ευρωπαϊκού Kοινοβουλίου και της Επιτροπής σχετικά με τις λεπτομέρειες εφαρμογής της διαδικασίας επιτροπών #Aπόφαση του Ευρωπαϊκού Κοινοβουλίου της 8ης Μαΐου 2008 σχετικά με τη σύναψη διοργανικής συμφωνίας μεταξύ του Ευρωπαϊκού Κοινοβουλίου και της Επιτροπής όσον αφορά τις λεπτομέρειες εφαρμογής της απόφασης 1999/468/ΕΚ του Συμβουλίου για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, όπως τροποποιήθηκε με την απόφαση 2006/512/ΕΚ (C6-0009/2008 — 2008/2002(ACI))

text:
               12.11.2009

               EL

               Επίσημη Εφημερίδα της Ευρωπαϊκής Ένωσης

               CE 271/70

         Πέμπτη, 8 Μαΐου 2008Συμφωνία μεταξύ του Ευρωπαϊκού Κοινοβουλίου και της Επιτροπής σχετικά με τις λεπτομέρειες εφαρμογής της διαδικασίας επιτροπών
   P6_TA(2008)0189
   Απόφαση του Ευρωπαϊκού Κοινοβουλίου της 8ης Μαΐου 2008 σχετικά με τη σύναψη διοργανικής συμφωνίας μεταξύ του Ευρωπαϊκού Κοινοβουλίου και της Επιτροπής όσον αφορά τις λεπτομέρειες εφαρμογής της απόφασης 1999/468/ΕΚ του Συμβουλίου για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, όπως τροποποιήθηκε με την απόφαση 2006/512/ΕΚ (C6-0009/2008 — 2008/2002(ACI))
   2009/C 271 E/09

      Το Ευρωπαϊκό Κοινοβούλιο,
   έχοντας υπόψη την από 27 Μαρτίου 2008 επιστολή του Προέδρου του, με την οποία διαβιβάστηκε η διοργανική συμφωνία όπως την ενέκρινε η Διάσκεψη των Προέδρων στις 12 Δεκεμβρίου 2007,
   έχοντας υπόψη το άρθρο 202 της Συνθήκης ΕΚ,
   έχοντας υπόψη την απόφαση 2006/512/ΕΚ του Συμβουλίου, της 17ης Ιουλίου 2006, για την τροποποίηση της απόφασης 1999/468/ΕΚ περί καθορισμού των όρων άσκησης των εκτελεστικών αρμοδιοτήτων που ανατίθενται στην Επιτροπή (1),
   έχοντας υπόψη το σχέδιο συμφωνίας μεταξύ του Ευρωπαϊκού Κοινοβουλίου και της Επιτροπής όσον αφορά τις λεπτομέρειες εφαρμογής της απόφασης 1999/468/ΕΚ του Συμβουλίου για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, όπως τροποποιήθηκε με την απόφαση 2006/512/ΕΚ (αποκαλούμενη στο εξής «συμφωνία»),
   έχοντας υπόψη τα άρθρα 81 και 120, παράγραφος 1, του Κανονισμού του,
   έχοντας υπόψη την έκθεση της Επιτροπής Συνταγματικών Υποθέσεων (A6-0107/2008),

               A.

               εκτιμώντας ότι ορισμένες διατάξεις της συμφωνίας μεταξύ του Ευρωπαϊκού Κοινοβουλίου και της Επιτροπής όσον αφορά τις λεπτομέρειες εφαρμογής της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (2) («συμφωνία του 2000») έχουν δυστυχώς αγνοηθεί από την Επιτροπή, όπως για παράδειγμα η διάταξη ότι το Κοινοβούλιο πρέπει να λαμβάνει, συγχρόνως με τα μέλη των επιτροπών και με τις ίδιες προϋποθέσεις, τα διάφορα έγγραφα που αφορούν τη διαδικασία επιτροπών, δεδομένου ότι τα έγγραφα αυτά διαβιβάζονται σχεδόν πάντοτε με καθυστέρηση στο Κοινοβούλιο και, πάντως, όχι συγχρόνως με τα μέλη της επιτροπής,

               B.

               εκτιμώντας ότι οι λεπτομέρειες εφαρμογής της απόφασης 1999/468/ΕΚ του Συμβουλίου δεν ήσαν καθόλου ικανοποιητικές και, με εξαίρεση τις λεπτομέρειες εφαρμογής της νέας κανονιστικής διαδικασίας με έλεγχο, εξακολουθούν να μην είναι ικανοποιητικές, πράγμα που οφείλεται μεταξύ άλλων στον τρόπο λειτουργίας της τράπεζας δεδομένων για την διαδικασία επιτροπών· εκτιμώντας ότι τα έγγραφα διαβιβάζονται συχνά αποσπασματικά και χωρίς σαφή διευκρίνιση του καθεστώτος που τα διέπει και ορισμένες φορές με παραπλανητικούς τίτλους, λ.χ. σχέδια εκτελεστικών μέτρων για τα οποία δεν έχει ακόμη διεξαχθεί ψηφοφορία στην επιτροπή διαβιβάζονται με τον τίτλο «δικαίωμα ελέγχου», ενώ θα έπρεπε να είχαν διαβιβαστεί με τον τίτλο «δικαίωμα ενημέρωσης», γεγονός που καθιστά ασαφές ποιές προθεσμίες ισχύουν,

               Γ.

               εκτιμώντας ότι το πρόβλημα αυτό μειώνει ακόμη περισσότερο τον ήδη λίαν περιορισμένο έλεγχο που ασκεί το Κοινοβουλίου σε θέματα διαδικασίας επιτροπών,

               Δ.

               εκτιμώντας ότι η Επιτροπή έχει πλέον δεσμευθεί να καταρτίσει ηλεκτρονικό μητρώο, το οποίο θα περιλαμβάνει όλα τα έγγραφα που διαβιβάζονται στο Κοινοβούλιο, στα οποία το Κοινοβούλιο πρέπει να έχει άμεση πρόσβαση, γεγονός που θα καταστήσει δυνατή την διακρίβωση των εγγράφων που υπάγονται στην ίδια διαδικασία, την παροχή πληροφοριών για το στάδιο στο οποίο βρίσκεται η διαδικασία και το χρονοδιάγραμμα, σαφή διάκριση μεταξύ του σχεδίου μέτρων που έχει λάβει το Κοινοβούλιο και του τελικού σχεδίου που διαβιβάζεται μετά τη γνωμοδότηση της επιτροπής καθώς και σαφή μνεία σε όλες τις αλλαγές σε έγγραφα που έχουν ήδη διαβιβασθεί στο Κοινοβούλιο,

               E.

               εκτιμώντας ότι η συμφωνία έχει μεγάλη πρακτική σημασία όχι μόνο όσον αφορά τη νέα κανονιστική διαδικασία με έλεγχο αλλά για το σύνολο των διαδικασιών επιτροπών· εκτιμώντας ότι η συμφωνία μπορεί να αποτελέσει προηγούμενο για τη θέσπιση διοργανικών συμφωνιών με παρόμοιους στόχους στο μέλλον,

               ΣΤ.

               εκτιμώντας ότι μολονότι η συμφωνία πρόκειται να ισχύσει για σύντομη μεταβατική περίοδο, η κτηθείσα εμπειρία κατά τη μεταβατική αυτή περίοδο θα μπορούσε να είναι άκρως διδακτική, και ότι ο στόχος της είναι να διασφαλίσει ότι, μετά την έναρξη ισχύος της Συνθήκης της Λισαβόνας, όλες οι διαδικασίες επιτροπών μεταξύ των τριών οργάνων θα λειτουργούν ικανοποιητικά,

               1.

               τονίζει ότι η μνεία στην κανονιστική διαδικασία με έλεγχο είναι κατά περίπτωση δεσμευτική και για τα τρία θεσμικά όργανα και δεν αποτελεί αντικείμενο διαπραγματεύσεων· καλεί το Συμβούλιο, την Επιτροπή, και όλες τις κοινοβουλευτικές επιτροπές να λάβουν δεόντως υπόψη τους το γεγονός αυτό στο πλαίσιο όλων των σχετικών νομοθετικών διαδικασιών·

               2.

               επισημαίνει ότι η κανονιστική διαδικασία με έλεγχο πρέπει να εφαρμόζεται για όλα τα μέτρα γενικής εμβελείας, τα οποία έχουν ως αντικείμενο την τροποποίηση μη ουσιωδών στοιχείων βασικής πράξης και θεσπίζονται σύμφωνα με τη διαδικασία του άρθρου 251 της Συνθήκης, μεταξύ άλλων διά καταργήσεως ορισμένων από τα στοιχεία αυτά ή διά συμπληρώσεως της πράξης με την προσθήκη νέων μη ουσιωδών στοιχείων·

               3.

               καλεί το Συμβούλιο και την Επιτροπή να εφαρμόσουν τη νέα κανονιστική διαδικασία με έλεγχο σε ασαφείς περιπτώσεις, για τις οποίες δεν είναι ενδεχομένως πρόδηλο εάν πρέπει να εφαρμοσθεί η νέα κανονιστική διαδικασία με έλεγχο ή άλλη διαδικασία επιτροπών·

               4.

               υπογραμμίζει ότι ο μοναδικός σκοπός της νέας κανονιστικής διαδικασίας με έλεγχο έγκειται στην ενδυνάμωση του δικαιώματος ελέγχου του Κοινοβουλίου και ότι ουδόλως μεταβάλλει το εύρος των εκτελεστικών αρμοδιοτήτων που μπορούν να μεταβιβασθούν στην Επιτροπή·

               5.

               φρονεί ότι, όσον αφορά τα δικαιώματα και τις εξουσίες του Κοινοβουλίου στο πλαίσιο της εκχώρησης νομοθετικών αρμοδιοτήτων, η συμφωνία συνιστά βήμα προς την σωστή κατεύθυνση·

               6.

               χαιρετίζει το γεγονός ότι η συμφωνία ορίζει με μεγαλύτερη ακρίβεια την υποχρέωση της Επιτροπής να ενημερώνει το Κοινοβούλιο σύμφωνα με το άρθρο 7, παράγραφος 3, της απόφασης 1999/468/ΕΚ, διαλαμβάνοντας ότι το Κοινοβούλιο πρέπει να ενημερώνεται για τις εργασίες των επιτροπών «σύμφωνα με ρυθμίσεις που διασφαλίζουν τη διαφάνεια και την αποτελεσματικότητα του συστήματος διαβίβασης και τον προσδιορισμό των διαβιβαζόμενων πληροφοριών, καθώς και των επιμέρους σταδίων της διαδικασίας»·

               7.

               αναμένει ότι η Επιτροπή θα τηρήσει πλήρως όλες τις διατάξεις της Συμφωνίας, πράγμα το οποίο δυστυχώς δεν ισχύει όσον αφορά τη συμφωνία του 2000·

               8.

               ζητεί την ύπαρξη σταθερά υψηλού επιπέδου των πρακτικών με καταλόγους παρόντων που περιλαμβάνουν τουλάχιστον τα ονόματα των παρόντων στη σχετική συνεδρίαση, την πολιτική ομάδα στην οποία ανήκουν και την ηλεκτρονική διεύθυνσή τους·

               9.

               επισημαίνει ότι η αποτελεσματική λειτουργία του νέου μητρώου θα αποτελέσει το κρίσιμο στοιχείο ενόψει της πλήρους και ικανοποιητικής εφαρμογής της Συμφωνίας και αναμένει συνεπώς την ταχύτερη δυνατή υλοποίησή της· συνιστά στο Κοινοβούλιο και στην Επιτροπή να επανεξετάσουν το νέο μητρώο, μετά τη μεταβατική περίοδο, και να διορθώσουν τυχόν πρακτικές λεπτομέρειες και σφάλματα που ενδέχεται να προκύψουν· συνιστά στο Κοινοβούλιο να ενημερώνεται για τη λειτουργία του μητρώου από τα ενδιαφερόμενα μέρη κατά την αρχική περίοδο·

               10.

               χαιρετίζει με έμφαση τις νέες διατάξεις, βάσει των οποίων το μητρώο θα πρέπει να ορίζει σαφώς το καθεστώς όλων των λαμβανομένων εγγράφων της διαδικασίας επιτροπών, τυχόν σχέση τους με άλλα ήδη διαβιβασθέντα έγγραφα καθώς και όλες τις αλλαγές που έχουν επέλθει·

               11.

               καλεί την Επιτροπή στο πλαίσιο αυτό να τροποποιήσει τις εσωτερικές της διαδικασίες προκειμένου να διασφαλίσει τη διάκριση μεταξύ, αφενός, σχεδίων μέτρων που πρέπει να διαβιβασθούν στο Κοινοβούλιο συγχρόνως με την αρμόδια επιτροπή βάσει του «δικαιώματος ενημέρωσης» του Κοινοβουλίου και, αφετέρου, σχεδίων μέτρων που πρέπει να διαβιβασθούν στο Κοινοβούλιο προκειμένου αυτό να ασκήσει το «δικαίωμα ελέγχου» του·

               12.

               χαιρετίζει την εισαγωγή «συστήματος έγκαιρης προειδοποίησης» σύμφωνα με το οποίο το Κοινοβούλιο ενημερώνεται μόλις καταστεί εμφανές ότι πρόκειται να υποβληθούν σε επιτροπή επείγοντα σχέδια εκτελεστικών μέτρων· τονίζει ωστόσο ότι το σύστημα αυτό δεν πρέπει να χρησιμοποιηθεί για την μετατροπή μη επειγόντων ζητημάτων σε επείγοντα, δεδομένου ότι συντετμημένες προθεσμίες μπορούν να εφαρμόζονται μόνο σε δεόντως στοιχειοθετημένες εξαιρετικές περιπτώσεις·

               13.

               τονίζει ότι το Κοινοβούλιο, προκειμένου να ασκεί το δικαίωμα ελέγχου βάσει επαρκών πληροφοριών, πρέπει να λαμβάνει τακτικά όλα τα έγγραφα βάσης, στα οποία αναπτύσσονται οι λόγοι για τους οποίους η Επιτροπή προτείνει ορισμένα μέτρα· επιδοκιμάζει την προθυμία της Επιτροπής να υποστηρίξει το Κοινοβούλιο προκειμένου να διασφαλίσει πλήρη συνεργασία κατά την εξέταση ειδικών μέτρων εφαρμογής και καλεί, συνεπώς, την Επιτροπή να διαβιβάζει στο Κοινοβούλιο, κατόπιν αιτήσεώς του, κάθε έγγραφο βάσης που αφορά το σχέδιο ενός εκτελεστικού μέτρου·

               14.

               δεν συμμερίζεται την άποψη της Επιτροπής ότι τα σχέδια εκτελεστικών μέτρων που του έχουν υποβληθεί δεν πρέπει να δημοσιεύονται πριν από την ψηφοφορία στην επιτροπή και επιμένει στο δικαίωμά του να πραγματοποιεί διαβούλευση με οποιαδήποτε υπηρεσία επιθυμεί σε σχέση με κάθε σχέδιο μέτρων· καλεί την Επιτροπή να επανεξετάσει την άποψή της και να δημοσιεύσει όλα τα σχέδια εκτελεστικών μέτρων μόλις αυτά προταθούν επισήμως·

               15.

               εγκρίνει τη σύναψη της συμφωνίας και αναμένει την πλήρη και άμεση εφαρμογή της μετά την έγκρισή της·

               16.

               αποφασίζει να προσαρτήσει τη συμφωνία στον Κανονισμό του, αντικαθιστώντας με αυτήν το Παράρτημα ΧΙΙ·

               17.

               αναθέτει στον Πρόεδρό του να διαβιβάσει την παρούσα απόφαση και το παράρτημά της, προς ενημέρωση, στο Συμβούλιο, στην Επιτροπή και στα κοινοβούλια των κρατών μελών.

      (1)  ΕΕ L 200, 22.7.2006, σ. 11.

      (2)  ΕΕ L 256, 10.10.2000, σ. 19.

      Πέμπτη, 8 Μαΐου 2008ΠΑΡΑΡΤΗΜΑ
      ΕΥΡΩΠΑΪΚΟ ΚΟΙΝΟΒΟΥΛΙΟ
      ΕΠΙΤΡΟΠΗ
      ΣΥΜΦΩΝΙΑ ΜΕΤΑΞΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ ΟΣΟΝ ΑΦΟΡΑ ΤΙΣ ΛΕΠΤΟΜΕΡΕΙΕΣ ΕΦΑΡΜΟΓΗΣ ΤΗΣ ΑΠΟΦΑΣΗΣ 1999/468/ΕΚ ΤΟΥ ΣΥΜΒΟΥΛΙΟΥ ΓΙΑ ΤΟΝ ΚΑΘΟΡΙΣΜΟ ΤΩΝ ΟΡΩΝ ΑΣΚΗΣΗΣ ΤΩΝ ΕΚΤΕΛΕΣΤΙΚΩΝ ΑΡΜΟΔΙΟΤΗΤΩΝ ΠΟΥ ΑΝΑΤΙΘΕΝΤΑΙ ΣΤΗΝ ΕΠΙΤΡΟΠΗ, ΟΠΩΣ ΤΡΟΠΟΠΟΙΗΘΗΚΕ ΜΕ ΤΗΝ ΑΠΟΦΑΣΗ 2006/512/ΕΚ

         Ενημέρωση του Ευρωπαϊκού Κοινοβουλίου

                  1.

                  Κατ' εφαρμογήν του άρθρου 7, παράγραφος 3, της απόφασης 1999/468/ΕΚ (1), το Ευρωπαϊκό Κοινοβούλιο ενημερώνεται κατά τακτά χρονικά διαστήματα από την Επιτροπή σχετικά με τις εργασίες των επιτροπών (2), σύμφωνα με ρυθμίσεις που διασφαλίζουν τη διαφάνεια και την αποτελεσματικότητα του συστήματος διαβίβασης και τον προσδιορισμό των διαβιβαζόμενων πληροφοριών, καθώς και των επιμέρους σταδίων της διαδικασίας. Παραλαμβάνει, για τον σκοπό αυτόν, ταυτόχρονα με τα μέλη των επιτροπών και υπό τις ίδιες συνθήκες, τα σχέδια ημερήσιας διάταξης των συνεδριάσεων, τα σχέδια εκτελεστικών μέτρων που υποβάλλονται στις επιτροπές αυτές δυνάμει βασικών πράξεων που εγκρίνονται σύμφωνα με τη διαδικασία του άρθρου 251 της Συνθήκης ΕΚ, τα αποτελέσματα των ψηφοφοριών, τα συνοπτικά πρακτικά των συνεδριάσεων και τις καταστάσεις με τις αρχές στις οποίες υπάγονται τα πρόσωπα που ορίζουν τα κράτη μέλη για την εκπροσώπησή τους.

         Μητρώο

                  2.

                  Η Επιτροπή καταρτίζει μητρώο, το οποίο περιλαμβάνει όλα τα έγγραφα που διαβιβάζονται στο Ευρωπαϊκό Κοινοβούλιο (3). Το Ευρωπαϊκό Κοινοβούλιο έχει άμεση πρόσβαση στο μητρώο αυτό. Σύμφωνα με το άρθρο 7, παράγραφος 5, της απόφασης 1999/468/ΕΚ, τα στοιχεία όλων των εγγράφων που διαβιβάζονται στο Ευρωπαϊκό Κοινοβούλιο καθίστανται προσιτά στο κοινό.

                  3.

                  Σύμφωνα με τις δεσμεύσεις της Επιτροπής στη δήλωσή της σχετικά με το άρθρο 7, παράγραφος 3, της απόφασης 1999/468/ΕΚ (4), και μόλις υλοποιηθούν οι απαραίτητες τεχνικές ρυθμίσεις, το μητρώο που προβλέπει η παράγραφος 2 θα καταστήσει, ειδικότερα, δυνατά τα εξής:

                              —

                              σαφή προσδιορισμό των εγγράφων στα οποία εφαρμόζεται η ίδια διαδικασία και κάθε τροποποίησης η οποία επιφέρεται στο εκτελεστικό μέτρο σε κάθε στάδιο της διαδικασίας·

                              —

                              επισήμανση του σταδίου της διαδικασίας και του χρονοδιαγράμματος·

                              —

                              σαφή διάκριση μεταξύ του σχεδίου μέτρων που παραλαμβάνει το Ευρωπαϊκό Κοινοβούλιο συγχρόνως με τα μέλη της επιτροπής σύμφωνα με το δικαίωμα ενημέρωσης και του οριστικού σχεδίου μετά τη γνωμοδότηση της επιτροπής, το οποίο διαβιβάζεται στο Ευρωπαϊκό Κοινοβούλιο·

                              —

                              σαφή προσδιορισμό όλων των τροποποιήσεων σε έγγραφα που έχουν ήδη διαβιβασθεί στο Ευρωπαϊκό Κοινοβούλιο.

                  4.

                  Όταν το Ευρωπαϊκό Κοινοβούλιο και η Επιτροπή, μετά από μεταβατική περίοδο που αρχίζει με την έναρξη ισχύος της παρούσας συμφωνίας, διαπιστώνουν ότι το σύστημα λειτουργεί ικανοποιητικά, η διαβίβαση των εγγράφων προς το Ευρωπαϊκό Κοινοβούλιο πραγματοποιείται ηλεκτρονικά με μεταφορά στο μητρώο που προβλέπει η παράγραφος 2. Η απόφαση αυτή λαμβάνεται με ανταλλαγή επιστολών μεταξύ των Προέδρων των δύο οργάνων. Κατά τη διάρκεια της μεταβατικής περιόδου τα έγγραφα διαβιβάζονται στο Ευρωπαϊκό Κοινοβούλιο υπό μορφήν συνημμένων εγγράφων σε ηλεκτρονικό ταχυδρομείο.

                  5.

                  Επιπλέον, η Επιτροπή συμφωνεί να αποστέλλει στο Ευρωπαϊκό Κοινοβούλιο, προς ενημέρωση, κατόπιν αιτήσεως της αρμόδιας κοινοβουλευτικής επιτροπής του, ειδικά σχέδια εκτελεστικών μέτρων των οποίων οι βασικές πράξεις δεν έχουν εγκριθεί με τη διαδικασία του άρθρου 251 της Συνθήκης αλλά τα οποία, εντούτοις, παρουσιάζουν ιδιαίτερη σημασία για το Ευρωπαϊκό Κοινοβούλιο. Τα μέτρα αυτά καταχωρίζονται στο μητρώο που προβλέπει η παράγραφος 2, το δε Ευρωπαϊκό Κοινοβούλιο ενημερώνεται σχετικά.

                  6.

                  Εκτός από τα συνοπτικά πρακτικά που αναφέρει η παράγραφος 1, το Ευρωπαϊκό Κοινοβούλιο μπορεί να ζητήσει πρόσβαση στα πρακτικά των συνεδριάσεων των επιτροπών (5). Η Επιτροπή εξετάζει κάθε αίτηση ξεχωριστά σύμφωνα με τους κανόνες περί διαβίβασης εμπιστευτικών πληροφοριών που καθορίζονται στο Παράρτημα 1 της συμφωνίας-πλαισίου για τις σχέσεις μεταξύ του Ευρωπαϊκού Κοινοβουλίου και της Επιτροπής (6).

         Έγγραφα εμπιστευτικού χαρακτήρα

                  7.

                  Τα έγγραφα εμπιστευτικού χαρακτήρα εξετάζονται σύμφωνα με τις εσωτερικές διοικητικές διαδικασίες που θεσπίζει κάθε όργανο, κατά τρόπον ώστε να παρέχονται όλες οι απαιτούμενες εγγυήσεις.

         Ψηφίσματα του Ευρωπαϊκού Κοινοβουλίου σύμφωνα με το άρθρο 8 της απόφασης 1999/468/ΕΚ

                  8.

                  Κατ' εφαρμογήν του άρθρου 8 της απόφασης 1999/468/ΕΚ, το Ευρωπαϊκό Κοινοβούλιο μπορεί να επισημάνει, με αιτιολογημένο ψήφισμα, ότι ένα σχέδιο εκτελεστικών μέτρων μιας βασικής πράξης που εγκρίθηκε σύμφωνα με τη διαδικασία του άρθρου 251 της Συνθήκης υπερβαίνει τις εκτελεστικές αρμοδιότητες που προβλέπονται στη συγκεκριμένη βασική πράξη.

                  9.

                  Το Ευρωπαϊκό Κοινοβούλιο εγκρίνει το αιτιολογημένο ψήφισμά του σύμφωνα με τον Κανονισμό του. Έχει στη διάθεσή του προθεσμία ενός μηνός από την ημερομηνία παραλαβής του οριστικού σχεδίου εκτελεστικών μέτρων στις γλώσσες στις οποίες υποβλήθηκε στα μέλη της αρμόδιας επιτροπής.

                  10.

                  Το Ευρωπαϊκό Κοινοβούλιο και η Επιτροπή συμφωνούν ότι είναι απαραίτητο να θεσπίσουν επί μονίμου βάσεως συντομότερες προθεσμίες για ορισμένα είδη επειγόντων εκτελεστικών μέτρων, για τα οποία πρέπει να ληφθεί απόφαση εντός βραχύτερου χρονικού διαστήματος χάριν της χρηστής διαχείρισης. Αυτό ισχύει ιδιαιτέρως για ορισμένα είδη μέτρων που αφορούν τομείς της εξωτερικής πολιτικής, συμπεριλαμβανομένης της ανθρωπιστικής και της επείγουσας βοήθειας, την προστασία της υγείας και ασφάλειας, την ασφάλεια των μεταφορών και τις εξαιρέσεις από τις διατάξεις για τις δημόσιες συμβάσεις. Συμφωνία μεταξύ του μέλους της Επιτροπής και του προέδρου της αρμόδιας επιτροπής του Ευρωπαϊκού Κοινοβουλίου καθορίζει τα είδη των σχετικών μέτρων και τις εφαρμοστέες προθεσμίες. Η συμφωνία αυτή μπορεί να ανακληθεί ανά πάσα στιγμή μονομερώς.

                  11.

                  Με την επιφύλαξη των περιπτώσεων της παραγράφου 10, σε επείγουσες περιπτώσεις καθώς και για μέτρα τρέχουσας διαχείρισης ή/και περιορισμένης διάρκειας, θα ορίζεται συντομότερη προθεσμία. Η προθεσμία αυτή μπορεί να είναι βραχύτατη για υπερεπείγουσες περιπτώσεις, ειδικά για λόγους δημόσιας υγείας. Ο αρμόδιος Επίτροπος ορίζει τη δέουσα προθεσμία και την αιτιολογεί. Το Ευρωπαϊκό Κοινοβούλιο μπορεί, στις περιπτώσεις αυτές, να κάνει χρήση διαδικασίας με την οποία η εφαρμογή του άρθρου 8 της απόφασης 1999/468/ΕΚ ανατίθεται στην αρμόδια κοινοβουλευτική επιτροπή η οποία μπορεί να αποστείλει απάντηση στην Επιτροπή εντός της συγκεκριμένης προθεσμίας.

                  12.

                  Μόλις οι υπηρεσίες της Επιτροπής διαβλέπουν ότι σχέδιο μέτρων που εμπίπτει στις παραγράφους 10 και 11 ενδέχεται να υποβληθεί σε επιτροπή, ενημερώνουν σχετικώς άτυπα τη γραμματεία της αρμόδιας κοινοβουλευτικής επιτροπής ή των αρμόδιων κοινοβουλευτικών επιτροπών. Μόλις τα πρώτα σχέδια μέτρων υποβληθούν στα μέλη της επιτροπής, οι υπηρεσίες της Επιτροπής ενημερώνουν τη γραμματεία της κοινοβουλευτικής επιτροπής ή των κοινοβουλευτικών επιτροπών του Ευρωπαϊκού Κοινοβουλίου για τον επείγοντα χαρακτήρα τους και τις προθεσμίες που θα ισχύουν μόλις υποβληθεί το οριστικό σχέδιο.

                  13.

                  Μετά από την έγκριση από το Ευρωπαϊκό Κοινοβούλιο του ψηφίσματος που αναφέρεται στην παράγραφο 8 ή απάντησης σύμφωνα με την παράγραφο 11, ο αρμόδιος Επίτροπος ενημερώνει το Ευρωπαϊκό Κοινοβούλιο ή, ενδεχομένως, την αρμόδια κοινοβουλευτική επιτροπή σχετικά με τη συνέχεια που προτίθεται να δώσει η Επιτροπή.

                  14.

                  Τα στοιχεία στα οποία αναφέρονται οι παράγραφοι 10 έως 13 καταχωρίζονται στο μητρώο.

         Κανονιστική διαδικασία με έλεγχο

                  15.

                  Όταν εφαρμόζεται η κανονιστική διαδικασία με έλεγχο, η Επιτροπή ενημερώνει το Ευρωπαϊκό Κοινοβούλιο κατόπιν ψηφοφορίας στην επιτροπή, για τις ισχύουσες προθεσμίες. Σύμφωνα με την παράγραφο 16, οι προθεσμίες αυτές αρχίζουν να υπολογίζονται μόνον εφόσον το Ευρωπαϊκό Κοινοβούλιο έχει παραλάβει όλες τις γλωσσικές διατυπώσεις.

                  16.

                  Όταν ισχύουν συντετμημένες προθεσμίες (άρθρο 5α, παράγραφος 5, στοιχείο β), της απόφασης 1999/468/ΕΚ) και σε επείγουσες περιπτώσεις (άρθρο 5α, παράγραφος 6 της απόφασης 1999/468/ΕΚ), οι προθεσμίες αρχίζουν να υπολογίζονται από την ημερομηνία παραλαβής από το Ευρωπαϊκό Κοινοβούλιο του οριστικού σχεδίου εκτελεστικών μέτρων στις γλωσσικές διατυπώσεις που έχουν υποβληθεί στα μέλη της επιτροπής, εκτός εάν αντιτίθεται ο πρόεδρος της κοινοβουλευτικής επιτροπής. Σε κάθε περίπτωση, η Επιτροπή καταβάλλει προσπάθεια να διαβιβάσει όλες τις γλωσσικές διατυπώσεις στο Ευρωπαϊκό Κοινοβούλιο το ταχύτερο δυνατόν. Μόλις οι υπηρεσίες της Επιτροπής διαβλέπουν ότι σχέδιο μέτρων σύμφωνα με το άρθρο 5α, παράγραφος 5, στοιχείο β), ή παράγραφος 6 ενδέχεται να πρέπει να υποβληθεί σε επιτροπή, ενημερώνουν σχετικώς άτυπα τη γραμματεία της αρμόδιας κοινοβουλευτικής επιτροπής ή των αρμόδιων κοινοβουλευτικών επιτροπών.

         Χρηματοοικονομικές υπηρεσίες

                  17.

                  Σύμφωνα με τη δήλωσή της σχετικά με το άρθρο 7, παράγραφος 3, της απόφασης 1999/468/ΕΚ, η Επιτροπή δεσμεύεται όσον αφορά τις χρηματοοικονομικές υπηρεσίες:

                              —

                              να μεριμνά ώστε ο υπάλληλος της Επιτροπής που προεδρεύει συνεδρίασης επιτροπής να ενημερώνει το Ευρωπαϊκό Κοινοβούλιο, κατόπιν αιτήσεώς του, μετά από κάθε συνεδρίαση για τις συζητήσεις που αφορούν σχέδια εκτελεστικών μέτρων που έχουν υποβληθεί στην επιτροπή αυτή·

                              —

                              να απαντά προφορικά ή γραπτά σε ερωτήσεις για συζητήσεις που αφορούν σχέδια εκτελεστικών μέτρων που έχουν υποβληθεί σε επιτροπή.

                        Τέλος, η Επιτροπή διασφαλίζει ότι οι διαβεβαιώσεις στις οποίες προέβη κατά τη συνεδρίαση της ολομελείας του Κοινοβουλίου στις 5 Φεβρουαρίου 2002 (7) και τις οποίες επανέλαβε κατά τη συνεδρίαση της ολομελείας της 31ης Μαρτίου 2004 (8) και εκείνες που αναφέρονται στα σημεία 1 έως 7 της επιστολής της 2ας Οκτωβρίου 2001 (9) του Επιτρόπου Bolkestein προς την Πρόεδρο της Επιτροπής Οικονομικής και Νομισματικής Πολιτικής του Ευρωπαϊκού Κοινοβουλίου τηρούνται όσον αφορά ολόκληρο τον τομέα χρηματοοικονομικών υπηρεσιών (συμπεριλαμβανομένων των χρεογράφων, των τραπεζών, της ασφάλισης, των συντάξεων και των λογιστικών διαδικασιών).

         Χρονοδιάγραμμα των κοινοβουλευτικών εργασιών

                  18.

                  Με εξαίρεση τις περιπτώσεις συντετμημένων προθεσμιών ή τις περιπτώσεις επείγοντος, η Επιτροπή λαμβάνει υπόψη κατά τη διαβίβαση σχεδίων εκτελεστικών μέτρων δυνάμει της παρούσας συμφωνίας, τις περιόδους διακοπών του Ευρωπαϊκού Κοινοβουλίου (χειμερινές και θερινές διακοπές, καθώς και εκλογές για το Ευρωπαϊκό Κοινοβούλιο) ώστε να διασφαλίζεται ότι το Κοινοβούλιο μπορεί να κάνει χρήση των δικαιωμάτων του στο πλαίσιο των προθεσμιών που καθορίζονται με την απόφαση 1999/468/ΕΚ και με την παρούσα συμφωνία.

         Συνεργασία μεταξύ Ευρωπαϊκού Κοινοβουλίου και Επιτροπής

                  19.

                  Αμφότερα τα όργανα εκφράζουν τη διάθεση αλληλοϋποστήριξης προκειμένου να διασφαλίσουν πλήρη συνεργασία κατά την εξέταση ειδικών εκτελεστικών μέτρων. Προς τον σκοπό αυτόν πραγματοποιούνται οι δέουσες επαφές σε διοικητικό επίπεδο.

         Προηγούμενες συμφωνίες

                  20.

                  Η συμφωνία μεταξύ του Ευρωπαϊκού Κοινοβουλίου και της Επιτροπής του 2000 σχετικά με τις λεπτομέρειες εφαρμογής της απόφασης 1999/468/ΕΚ του Συμβουλίου (10) αντικαθίσταται με την παρούσα συμφωνία. Το Ευρωπαϊκό Κοινοβούλιο και η Επιτροπή θεωρούν ανίσχυρες, σε ό,τι τους αφορά, τις ακόλουθες συμφωνίες: συμφωνία Plumb/Delors του 1988, συμφωνία Samland/Williamson του 1996 και συμφωνία modus vivendi του 1994 (11).

         (1)  ΕΕ L 184, 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200, 22.7.2006, σ. 11).

         (2)  Σε ολόκληρο το κείμενο της συμφωνίας αυτής η λέξη «επιτροπή» αναφέρεται σε επιτροπές που έχουν συγκροτηθεί σύμφωνα με την απόφαση 1999/468/ΕΚ, με εξαίρεση τις περιπτώσεις στις οποίες ορίζεται ειδικώς ότι γίνεται αναφορά σε άλλη επιτροπή.

         (3)  Προθεσμία για την κατάρτιση του μητρώου αποτελεί η 31η Μαρτίου 2008.

         (4)  ΕΕ C 171, 22.7.2006, σ. 21.

         (5)  Βλέπε την απόφαση του Πρωτοδικείου των Ευρωπαϊκών Κοινοτήτων της 19ης Ιουλίου 1999 στην υπόθεση T-188/97 Rothmans κατά Επιτροπής, Συλλογή 1999, II-2463.

         (6)  ΕΕ C 177 E, 18.5.2006, σ. 123.

         (7)  ΕΕ C 284 E, 21.11.2002, σ. 19.

         (8)  ΕΕ C 103 E, 29.4.2004, σ. 446 και πλήρη πρακτικά των συνεδριάσεων (CRE) για τη συνεδρίαση της ολομελείας του Κοινοβουλίου της 31ης Μαρτίου 2004, υπό τον τίτλο «Ψηφοφορίες».

         (9)  ΕΕ C 284 E, 21.11.2002, σ. 83.

         (10)  ΕΕ L 256, 10.10.2000, σ. 19.

         (11)  ΕΕ C 102, 4.4.1996, σ. 1.


title: 2010/803/ΕΕ: Απόφαση η οποία ελήφθη κατόπιν κοινής συμφωνίας των αντιπροσώπων των κυβερνήσεων των κρατών μελών, της 10ης Δεκεμβρίου 2010 , σχετικά με την έδρα του Οργανισμού του Ευρωπαϊκού Δορυφορικού Συστήματος Πλοήγησης (GNSS)

text:
               28.12.2010

               EL

               Επίσημη Εφημερίδα της Ευρωπαϊκής Ένωσης

               L 342/15

         ΑΠΌΦΑΣΗ Η ΟΠΟΊΑ ΕΛΉΦΘΗ ΚΑΤΌΠΙΝ ΚΟΙΝΉΣ ΣΥΜΦΩΝΊΑΣ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 10ης Δεκεμβρίου 2010
   σχετικά με την έδρα του Οργανισμού του Ευρωπαϊκού Δορυφορικού Συστήματος Πλοήγησης (GNSS)
   (2010/803/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ,
   Έχοντας υπόψη το άρθρο 341 της συνθήκης για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Με τον κανονισμό (ΕΕ) αριθ. 912/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, για τη σύσταση Οργανισμού του ευρωπαϊκού GNSS, την ακύρωση του κανονισμού (ΕΚ) αριθ. 1321/2004 σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης και την τροποποίηση του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, (1) ιδρύεται ο Οργανισμός του ευρωπαϊκού GNSS.

               (2)

               Θα πρέπει να καθορισθεί ο τόπος της έδρας του Οργανισμού του ευρωπαϊκού GNSS,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπηρεσία του Οργανισμού του ευρωπαϊκού GNSS έχει ως έδρα την Πράγα.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 10 Δεκεμβρίου 2010.

            Ο Πρόεδρος

         V. VAN QUICKENBORNE

      (1)  ΕΕ L 276 της 20.10.2010, σ. 11.


title: 2013/645/ΕΕ: Απόφαση της Ευρωπαϊκής Κεντρικής Τράπεζας, της 26ης Σεπτεμβρίου 2013 , σχετικά με συμπληρωματικά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών (ΕΚΤ/2013/35)

text:
               12.11.2013

               EL

               Επίσημη Εφημερίδα της Ευρωπαϊκής Ένωσης

               L 301/6

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 26ης Σεπτεμβρίου 2013
   σχετικά με συμπληρωματικά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών
   (ΕΚΤ/2013/35)
   (2013/645/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, το άρθρο 12.1, το άρθρο 14.3 και το άρθρο 18.2,
   Έχοντας υπόψη την κατευθυντήρια γραμμή ΕΚΤ/2011/14 της 20ής Σεπτεμβρίου 2011 σχετικά με τα μέσα και τις διαδικασίες νομισματικής πολιτικής του Ευρωσυστήματος (1) και την απόφαση ΕΚΤ/2013/6 της 20ής Μαρτίου 2013 για τους όρους σχετικά με τη χρησιμοποίηση ως ασφαλειών για πράξεις νομισματικής πολιτικής του Ευρωσυστήματος μη καλυμμένων εγγυημένων από κυβερνήσεις τραπεζικών ομολογιών ιδίας χρήσεως (2),
   Εκτιμώντας τα ακόλουθα:

               (1)

               Σύμφωνα με το άρθρο 18.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, η Ευρωπαϊκή Κεντρική Τράπεζα (ΕΚΤ) και οι εθνικές κεντρικές τράπεζες των κρατών μελών με νόμισμα το ευρώ (εφεξής οι «ΕθνΚΤ») μπορούν να διενεργούν πιστοδοτικές και πιστοληπτικές πράξεις με πιστωτικά ιδρύματα και άλλους φορείς της αγοράς, με επαρκή ασφάλεια προκειμένου για δάνεια. Οι γενικοί όροι υπό τους οποίους η ΕΚΤ και οι ΕθνΚΤ δέχονται να συμμετέχουν σε πιστοδοτικές και πιστοληπτικές πράξεις, περιλαμβανομένων των κριτηρίων καθορισμού της καταλληλότητας των ασφαλειών για τους σκοπούς των πιστοδοτικών και πιστοληπτικών πράξεων του Ευρωσυστήματος, προβλέπονται στο παράρτημα I της κατευθυντήριας γραμμής ΕΚΤ/2011/14 και στην απόφαση ΕΚΤ/2013/6.

               (2)

               Με την κατευθυντήρια γραμμή ΕΚΤ/2013/4 της 20ής Μαρτίου 2013 σχετικά με συμπληρωματικά προσωρινά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών και σχετικά με την τροποποίηση της κατευθυντήριας γραμμής ΕΚΤ/2007/9 (3), καθώς και με την απόφαση ΕΚΤ/2013/22 της 5ης Ιουλίου 2013 σχετικά με προσωρινά μέτρα που αφορούν την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Κυπριακής Δημοκρατίας (4), θεσπίστηκαν συμπληρωματικά προσωρινά μέτρα όσον αφορά την καταλληλότητα των ασφαλειών για τις πιστοδοτικές και πιστοληπτικές πράξεις του Ευρωσυστήματος.

               (3)

               Σύμφωνα με την ενότητα 1.6 του παραρτήματος I της κατευθυντήριας γραμμής ΕΚΤ/2011/14, το διοικητικό συμβούλιο μπορεί οποτεδήποτε να τροποποιεί τα μέσα, τους όρους, τα κριτήρια και τις διαδικασίες διενέργειας των πράξεων νομισματικής πολιτικής του Ευρωσυστήματος.

               (4)

               Στις 17 Ιουλίου 2013, το διοικητικό συμβούλιο αποφάσισε να ενισχύσει περαιτέρω το πλαίσιό του περί ελέγχου κινδύνων, προσαρμόζοντας τα κριτήρια καταλληλότητας και τις περικοπές που εφαρμόζονται στις ασφάλειες οι οποίες γίνονται αποδεκτές για τους σκοπούς των πράξεων νομισματική πολιτικής του Ευρωσυστήματος και θεσπίζοντας ορισμένα συμπληρωματικά μέτρα για τη βελτίωση της συνολικής συνέπειας του πλαισίου και της πρακτικής εφαρμογής του.

               (5)

               Οι αποφάσεις που αναφέρονται στην αιτιολογική σκέψη 4 θα πρέπει να περιληφθούν σε απόφαση της ΕΚΤ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις και προσθήκες σε ορισμένες διατάξεις της κατευθυντήριας γραμμής ΕΚΤ/2011/14
   1.   Οι όροι διενέργειας πράξεων νομισματικής πολιτικής του Ευρωσυστήματος και τα κριτήρια καθορισμού της καταλληλότητας των ασφαλειών που προβλέπονται στην παρούσα απόφαση είναι εφαρμοστέα σε συνδυασμό με άλλες νομικές πράξεις του Ευρωσυστήματος σχετικές με τα μέσα και τις διαδικασίες νομισματικής πολιτικής του Ευρωσυστήματος, και ιδίως με την κατευθυντήρια γραμμή ΕΚΤ/2011/14.
   2.   Σε περίπτωση διαφορών μεταξύ της παρούσας απόφασης και της κατευθυντήριας γραμμής ΕΚΤ/2011/14, ή/και τυχόν μέτρων εφαρμογής τους σε εθνικό επίπεδο, κατισχύει η παρούσα απόφαση. Οι ΕθνΚΤ εξακολουθούν να εφαρμόζουν αυτούσιες όλες τις διατάξεις της κατευθυντήριας γραμμής ΕΚΤ/2011/14, εκτός αν προβλέπεται άλλως στην παρούσα απόφαση.
   Άρθρο 2
   Αιτήσεις παροχής πληροφοριών
   1.   Κατ’ εφαρμογή του πλαισίου άσκησης της νομισματικής πολιτικής το οποίο προβλέπεται στο κεφάλαιο 1 του παραρτήματος I της κατευθυντήριας γραμμής ΕΚΤ/2011/14, το Ευρωσύστημα επιφυλάσσεται του δικαιώματος να ζητεί και να λαμβάνει κάθε χρήσιμη πληροφορία που είναι απαραίτητη για την εκπλήρωση των καθηκόντων του και την επίτευξη των σκοπών του όσον αφορά τις πράξεις νομισματικής πολιτικής.
   2.   Το εν λόγω δικαίωμα ασκείται επιφυλασσομένων άλλων υφισταμένων ειδικών δικαιωμάτων του Ευρωσυστήματος να ζητεί πληροφορίες για πράξεις νομισματικής πολιτικής.
   Άρθρο 3
   Κοινά κριτήρια καταλληλότητας για τα εμπορεύσιμα περιουσιακά στοιχεία
   1.   Οι παράγραφοι που ακολουθούν είναι εφαρμοστέες σε συνδυασμό με τις κοινές απαιτήσεις καταλληλότητας για τα εμπορεύσιμα περιουσιακά στοιχεία οι οποίες προβλέπονται στην ενότητα 6.2.1.1.1 του παραρτήματος I της κατευθυντήριας γραμμής ΕΚΤ/2011/14 και με τα μέτρα ελέγχου κινδύνων για τα εμπορεύσιμα περιουσιακά στοιχεία τα οποία προβλέπονται στην ενότητα 6.4.2 του παραρτήματος I της κατευθυντήριας γραμμής ΕΚΤ/2011/14.
   2.   Κάθε αποδεκτό χρεόγραφο πρέπει να διαθέτει:

               α)

                           i)

                           προκαθορισμένο και άνευ αιρέσεων κεφάλαιο (5) ή

                           ii)

                           άνευ αιρέσεων κεφάλαιο που να συνδέεται σε σταθερή βάση με ένα μόνο δείκτη πληθωρισμού της ζώνης του ευρώ σε συγκεκριμένη χρονική στιγμή και να μην περιέχει άλλα σύνθετα χαρακτηριστικά (6) και

               β)

                           i)

                           τοκομερίδια σταθερού, μηδενικού ή κλιμακούμενου (multi-step) επιτοκίου με προκαθορισμένο πρόγραμμα πληρωμής τοκομεριδίου και προκαθορισμένη αξία τοκομεριδίου, τα οποία να μη συνεπάγονται αρνητική εισοδηματική ροή ή

                           ii)

                           τοκομερίδιο κυμαινομένου επιτοκίου το οποίο να μη συνεπάγεται αρνητική εισοδηματική ροή και να έχει τα ακόλουθα χαρακτηριστικά: τοκομερίδιο = (επιτόκιο αναφοράς * l) ± x, με f ≤ επιτόκιο τοκομεριδίου ≤ c, όπου:

                                       1)

                                       επιτόκιο αναφοράς σε μια δεδομένη χρονική στιγμή είναι μόνον ένα από τα ακόλουθα:

                                                   α)

                                                   επιτόκιο χρηματαγοράς του ευρώ (π.χ. Euribor, LIBOR) ή παρόμοιοι δείκτες,

                                                   β)

                                                   απόδοση αναφοράς επί συμφωνιών ανταλλαγής επιτοκίου σταθερής ληκτότητας (constant maturity swap rate· π.χ. δείκτες CMS, EIISDA, EUSA),

                                                   γ)

                                                   απόδοση ενός ή ομάδας κρατικών ομολόγων της ζώνης του ευρώ διάρκειας έως ενός έτους ή

                                                   δ)

                                                   δείκτης πληθωρισμού της ζώνης του ευρώ που δημοσιεύεται από τη Eurostat ή από εθνική στατιστική αρχή κράτους μέλους (π.χ. ΕνΔΤΚ),

                                             και είναι το ίδιο με το επιτόκιο αναφοράς του στοιχείου α) σημείο ii) ανωτέρω, εφόσον η αποπληρωμή του κεφαλαίου συνδέεται με επιτόκιο αναφοράς, και

                                       2.

                                       f (κατώτατο επιτρεπόμενο όριο), c (ανώτατο επιτρεπόμενο όριο), l (παράγοντας μόχλευσης/απομόχλευσης) και x (περιθώριο), εφόσον υφίστανται, είναι σταθεροί αριθμοί που προκαθορίζονται κατά την έκδοση και είναι δυνατόν να μεταβάλλονται με την πάροδο του χρόνου, όπου f, c και x είναι ίσα ή μεγαλύτερα από το μηδέν και l μεγαλύτερο από το μηδέν καθ’ όλη τη διάρκεια ζωής του περιουσιακού στοιχείου. Για τα τοκομερίδια κυμαινομένου επιτοκίου με δείκτη πληθωρισμού ως επιτόκιο αναφοράς, το l ισούται με τη μονάδα.

         3.   Όλα τα χαρακτηριστικά που δεν περιλαμβάνονται στην παράγραφο 2 είναι μη αποδεκτά. Κατά συνέπεια, ο πίνακας εξαιρουμένων χαρακτηριστικών τοκομεριδίων του δεύτερου εδαφίου της ενότητας 6.2.1.1 παράγραφος 1 του παραρτήματος I της κατευθυντήριας γραμμής ΕΚΤ/2011/14 δεν εφαρμόζεται. Περιουσιακά στοιχεία τα οποία περιλαμβάνονταν στον κατάλογο αποδεκτών περιουσιακών στοιχείων μέχρι την έναρξη ισχύος της παρούσας απόφασης και καθίστανται μη αποδεκτά λόγω της παραγράφου 2 συνεχίζουν να θεωρούνται αποδεκτά επί 12 μήνες από την έναρξη ισχύος της παρούσας απόφασης.
   4.   Η αξιολόγηση της καταλληλότητας περιουσιακού στοιχείου όσον αφορά τα χαρακτηριστικά του τοκομεριδίου, εφόσον πρόκειται για τοκομερίδιο κλιμακούμενου επιτοκίου —σταθερού ή κυμαινόμενου— διενεργείται με βάση ολόκληρη τη διάρκεια ζωής του περιουσιακού στοιχείου, διανυθείσα και μελλοντική.
   5.   Τα αποδεκτά τοκομερίδια δεν παρέχουν δικαιώματα επιλογής στον εκδότη, ήτοι δεν επιτρέπουν εξαρτώμενες από απόφασή του αλλαγές στα χαρακτηριστικά του τοκομεριδίου καθ’ όλη τη διάρκεια ζωής του περιουσιακού στοιχείου, διανυθείσα και μελλοντική.
   6.   Η δεύτερη παράγραφος της ενότητας 6.7 του παραρτήματος I της κατευθυντήριας γραμμής ΕΚΤ/2011/14 παύει να εφαρμόζεται.
   Άρθρο 4
   Συμπληρωματικό κριτήριο καταλληλότητας για τίτλους που εξασφαλίζονται με υποθήκες επί εμπορικών ακινήτων
   Επιφυλασσομένων των κριτηρίων καταλληλότητας που προβλέπονται στην ενότητα 6.2.1.1.2 του παραρτήματος I της κατευθυντήριας γραμμής ΕΚΤ/2011/14, στα περιουσιακά στοιχεία που παράγουν εισοδηματική ροή και εξασφαλίζουν τίτλους οι οποίοι εξασφαλίζονται με υποθήκες επί εμπορικών ακινήτων δεν περιλαμβάνονται δάνεια τα οποία είναι ή υπήρξαν σε οποιαδήποτε χρονική στιγμή δομημένα, κοινοπρακτικά ή μοχλευμένα. Για τους σκοπούς του παρόντος άρθρου, οι όροι «δομημένο δάνειο», «κοινοπρακτικό δάνειο» και «μοχλευμένο δάνειο» έχουν την έννοια που τους αποδίδεται με τα σημεία 4 έως 6 του άρθρου 3 παράγραφος 6 της κατευθυντήριας γραμμής ΕΚΤ/2013/4.
   Άρθρο 5
   Ειδικά κριτήρια καταλληλότητας για καλυμμένες ομολογίες
   1.   Οι παράγραφοι που ακολουθούν είναι εφαρμοστέες σε συνδυασμό με τα συμπληρωματικά κριτήρια καταλληλότητας για καλυμμένες ομολογίες που προβλέπονται στην ενότητα 6.2.1.1.3 του παραρτήματος I της κατευθυντήριας γραμμής ΕΚΤ/2011/14.
   2.   Για τους σκοπούς της ενότητας 6.2.1.1.3 στοιχείο β) του παραρτήματος I της κατευθυντήριας γραμμής ΕΚΤ/2011/14, μια οντότητα θεωρείται μέλος ενοποιημένου ομίλου ή συνδεδεμένη με τον ίδιο κεντρικό οργανισμό, εάν υπάρχουν στενοί δεσμοί μεταξύ των εμπλεκομένων οντοτήτων κατά την έννοια της ενότητας 6.2.3.2. Η ιδιότητα μέλους του ίδιου ομίλου ή η σύνδεση προσδιορίζεται κατά τον χρόνο μεταβιβάσεως των μεριδίων του προερχόμενου από τιτλοποίηση τίτλου τα οποία διαθέτουν εξοφλητική προτεραιότητα στο χαρτοφυλάκιο ασφαλειών για καλυμμένα ομόλογα, σύμφωνα με την οδηγία 2006/48/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, σχετικά με την ανάληψη και την άσκηση δραστηριότητας πιστωτικών ιδρυμάτων (7).
   3.   Για τις καλυμμένες ομολογίες οι οποίες περιλαμβάνονταν στον κατάλογο αποδεκτών περιουσιακών στοιχείων στις 30 Μαρτίου 2013, το προϊσχύον καθεστώς παρατείνεται μέχρι τις 28 Νοεμβρίου 2014. Η παράταση αυτή ισχύει και για τις συνεχείς εκδόσεις των εν λόγω καλυμμένων ομολογιών εφόσον, από τις 31 Μαρτίου 2013 και εφεξής, δεν προστέθηκαν στο χαρτοφυλάκιο ασφαλειών τίτλοι προερχόμενοι από τιτλοποίηση οι οποίοι δεν πληρούν τις προϋποθέσεις που προβλέπονται στην ενότητα 6.2.1.1.3 στοιχεία α) έως γ) του παραρτήματος I της κατευθυντήριας γραμμής ΕΚΤ/2011/14.
   4.   Οι παράγραφοι 1 έως 3 εφαρμόζονται επιφυλασσομένων των διατάξεων της απόφασης ΕΚΤ/2013/6 για τους όρους σχετικά με τη χρησιμοποίηση ως ασφαλειών για πράξεις νομισματικής πολιτικής του Ευρωσυστήματος μη καλυμμένων εγγυημένων από κυβερνήσεις τραπεζικών ομολογιών ιδίας χρήσεως.
   Άρθρο 6
   Πρόσθετα κριτήρια υψηλής πιστοληπτικής διαβάθμισης των εμπορεύσιμων περιουσιακών στοιχείων
   1.   Η αξιολόγηση των εμπορεύσιμων περιουσιακών στοιχείων, εκτός των τίτλων που προέρχονται από τιτλοποίηση, από οργανισμό αξιολόγησης πιστοληπτικής ικανότητας (ECAI), η οποία προβλέπεται στην ενότητα 6.3.2 στοιχείο α) Αξιολόγηση από ECAI, του παραρτήματος I της κατευθυντήριας γραμμής ΕΚΤ/2011/14, υπόκειται στα ακόλουθα κριτήρια:

               i)

               Τουλάχιστον μία αξιολόγηση από αποδεκτό ECAI (8) για την έκδοση ή, όταν δεν υπάρχει διαβάθμιση έκδοσης από τον ίδιο ECAI, για το πρόγραμμα/τη σειρά εκδόσεων στο πλαίσιο της οποίας εκδίδεται το περιουσιακό στοιχείο, πρέπει να ανταποκρίνεται στο ελάχιστο όριο του Ευρωσυστήματος (9). Η ΕΚΤ δημοσιεύει το ελάχιστο όριο πιστοληπτικής διαβάθμισης για κάθε αποδεκτό ECAI, κατά τα οριζόμενα στην ενότητα 6.3.1 του παραρτήματος I της κατευθυντήριας γραμμής ΕΚΤ/2011/14 (10). Αν είναι διαθέσιμες αξιολογήσεις περισσότερων ECAI για την ίδια έκδοση ή, κατά περίπτωση, για το πρόγραμμα/τη σειρά εκδόσεων, λαμβάνεται υπόψη η υψηλότερη διαθέσιμη αξιολόγηση ECAI για την έκδοση ή, κατά περίπτωση, για το πρόγραμμα/τη σειρά εκδόσεων· («first best rule»). Αν η καλύτερη διαθέσιμη αξιολόγηση για την έκδοση ή, κατά περίπτωση, για το πρόγραμμα/τη σειρά εκδόσεων δεν πληροί το ελάχιστο όριο πιστοληπτικής διαβάθμισης του Ευρωσυστήματος, το περιουσιακό στοιχείο δεν θεωρείται αποδεκτό, ακόμα και αν υφίσταται εγγύηση αποδεκτή σύμφωνα με την ενότητα 6.3.2 στοιχείο γ) του παραρτήματος I της κατευθυντήριας γραμμής ΕΚΤ/2011/14. Αν δεν υπάρχει αξιολόγηση ECAI για την έκδοση ή, κατά περίπτωση, για το πρόγραμμα/τη σειρά εκδόσεων, το περιουσιακό στοιχείο θεωρείται αποδεκτό αν η καλύτερη διαθέσιμη αξιολόγηση ECAI για τον εκδότη ή τον εγγυητή [εφόσον η εγγύηση είναι αποδεκτή σύμφωνα με την ενότητα 6.3.2 στοιχείο γ) του παραρτήματος I της κατευθυντήριας γραμμής ΕΚΤ/2011/14] πληροί το ελάχιστο όριο πιστοληπτικής διαβάθμισης του Ευρωσυστήματος.

               ii)

               Για τους σκοπούς της τεκμηρίωσης της υψηλής πιστοληπτικής διαβάθμισης των εμπορεύσιμων περιουσιακών στοιχείων δεν γίνεται διάκριση των αξιολογήσεων ECAI για την έκδοση και το πρόγραμμα/τη σειρά εκδόσεων ανάλογα με την αρχική ημερομηνία λήξης του περιουσιακού στοιχείου. Γίνεται δεκτή κάθε διαβάθμιση ECAI που αποδίδεται στην έκδοση ή στο πρόγραμμα/στη σειρά εκδόσεων και ανταποκρίνεται στο ελάχιστο όριο πιστοληπτικής διαβάθμισης του Ευρωσυστήματος. Όσον αφορά τη διαβάθμιση ECAI για τον εκδότη/εγγυητή, η αποδεκτή αξιολόγηση ECAI εξαρτάται από την αρχική ημερομηνία λήξης του περιουσιακού στοιχείου. Γίνεται διάκριση μεταξύ βραχυπρόθεσμων περιουσιακών στοιχείων (με αρχική ημερομηνία λήξης έως και 390 ημέρες) και μακροπρόθεσμων περιουσιακών στοιχείων (με αρχική ημερομηνία λήξης άνω των 390 ημερών). Για τα βραχυπρόθεσμα περιουσιακά στοιχεία γίνονται αποδεκτές βραχυπρόθεσμες και μακροπρόθεσμες διαβαθμίσεις ECAI για τον εκδότη και μακροπρόθεσμες διαβαθμίσεις ECAI για τον εγγυητή, με λήψη υπόψη της υψηλότερης διαθέσιμης αξιολόγησης («first-best rule»). Για τα μακροπρόθεσμα περιουσιακά στοιχεία γίνονται αποδεκτές μόνο μακροπρόθεσμες διαβαθμίσεις ECAI για τον εκδότη ή μακροπρόθεσμες διαβαθμίσεις ECAI για τον εγγυητή.

         2.   Το ελάχιστο όριο πιστοληπτικής διαβάθμισης που εφαρμόζεται σε τίτλους προερχόμενους από τιτλοποίηση επιφυλασσομένων των απαιτήσεων παροχής στοιχείων για το ύψος των δανείων, όπως προβλέπεται από το πλαίσιο του Ευρωσυστήματος για την αξιολόγηση της πιστοληπτικής ικανότητας, στην ενότητα 6.3.2 στοιχείο β) Αξιολόγηση από ECAI τίτλων προερχομένων από τιτλοποίηση- του παραρτήματος I της κατευθυντήριας γραμμής ΕΚΤ/2011/14, αντιστοιχεί στη βαθμίδα 2 της εναρμονισμένης κλίμακας του Ευρωσυστήματος [«single A» (11)] τόσο κατά την έκδοση όσο και στη διάρκεια ζωής του προερχόμενου από τιτλοποίηση τίτλου. Οι λοιπές προϋποθέσεις που προβλέπονται στην ενότητα 6.3.2 στοιχείο β) Αξιολόγηση από ECAI τίτλων προερχομένων από τιτλοποίηση- του παραρτήματος I της κατευθυντήριας γραμμής ΕΚΤ/2011/14 παραμένουν αμετάβλητες.
   3.   Τίτλοι προερχόμενοι από τιτλοποίηση που δεν πληρούν τις απαιτήσεις παροχής στοιχείων για το ύψος των δανείων συνεχίζουν να υπόκεινται στις προϋποθέσεις αξιολόγησης της πιστοληπτικής ικανότητας που προβλέπονται στην ενότητα 6.3.2 στοιχείο β) Αξιολόγηση από ECAI τίτλων προερχομένων από τιτλοποίηση- του παραρτήματος I της κατευθυντήριας γραμμής ΕΚΤ/2011/14.
   4.   Όταν δεν υπάρχει αξιολόγηση από ECAI για την έκδοση (ή, κατά περίπτωση, το πρόγραμμα/τη σειρά εκδόσεων), η υψηλή πιστοληπτική ικανότητα για εμπορεύσιμα περιουσιακά στοιχεία, εκτός τίτλων προερχόμενων από τιτλοποίηση, μπορεί να τεκμηριωθεί με βάση εγγυήσεις που παρέχονται από οικονομικά εύρωστους εγγυητές, κατά τα οριζόμενα στην ενότητα 6.3.2 στοιχείο γ) του παραρτήματος I της κατευθυντήριας γραμμής ΕΚΤ/2011/14. Η οικονομική ευρωστία του εγγυητή κρίνεται με βάση μακροπρόθεσμες διαβαθμίσεις ECAI για τον εγγυητή, οι οποίες πληρούν το ελάχιστο όριο πιστοληπτικής διαβάθμισης του Ευρωσυστήματος. Η εγγύηση πρέπει να πληροί τις προϋποθέσεις που προβλέπονται στα σημεία i) έως iv) της ενότητας 6.3.2 στοιχείο γ) του παραρτήματος I της κατευθυντήριας γραμμής ΕΚΤ/2011/14.
   Άρθρο 7
   Καθορισμός των περικοπών αποτίμησης
   Η αξιολόγηση της πιστοληπτικής ικανότητας που χρησιμοποιείται προκειμένου να προσδιοριστεί η καταλληλότητα, κατά τα οριζόμενα στις ενότητες 6.3.2 και 6.3.3 του παραρτήματος I της κατευθυντήριας γραμμής ΕΚΤ/2011/14, ισχύει για τον καθορισμό της εφαρμοστέας περικοπής αποτίμησης σύμφωνα με την ενότητα 6.4.1 του παραρτήματος I της κατευθυντήριας γραμμής ΕΚΤ/2011/14.
   Άρθρο 8
   Κατηγορίες περικοπών και περικοπές για εμπορεύσιμα και μη εμπορεύσιμα περιουσιακά στοιχεία
   1.   Οι κατηγορίες ρευστότητας για τα εμπορεύσιμα περιουσιακά στοιχεία, οι οποίες προβλέπονται από τα μέτρα ελέγχου κινδύνων του Ευρωσυστήματος για τα εμπορεύσιμα περιουσιακά στοιχεία, στον πίνακα 6 της ενότητας 6.4.2 του παραρτήματος I της κατευθυντήριας γραμμής ΕΚΤ/2011/14, αποκαλούνται εφεξής, στην παρούσα ενότητα «κατηγορίες περικοπών». Η υπαγωγή των αποδεκτών περιουσιακών στοιχείων στην αντίστοιχη κατηγορία παραμένει αμετάβλητη.
   2.   Τα επίπεδα περικοπών αποτίμησης που εφαρμόζονται στα εμπορεύσιμα περιουσιακά στοιχεία, κατά τα προβλεπόμενα από τα μέτρα ελέγχου κινδύνων του Ευρωσυστήματος για τα εμπορεύσιμα περιουσιακά στοιχεία, στον πίνακα 7 της ενότητας 6.4.2 του παραρτήματος I της κατευθυντήριας γραμμής ΕΚΤ/2011/14, αντικαθίστανται από τις περικοπές που προβλέπονται στο παράρτημα I της παρούσας απόφασης.
   3.   Η περικοπή η οποία εφαρμόζεται στους τίτλους από τιτλοποίηση της κατηγορίας περικοπών V, η οποία προβλέπεται στην ενότητα 6.4.2 στοιχείο δ) του παραρτήματος I της κατευθυντήριας γραμμής ΕΚΤ/2011/14, ανέρχεται σε 10 %, ανεξαρτήτως της λήξης ή των χαρακτηριστικών των τοκομεριδίων τους.
   4.   Καλυμμένες ομολογίες ιδίας χρήσεως υπόκεινται σε πρόσθετη περικοπή αποτίμησης. Αυτή η πρόσθετη περικοπή εφαρμόζεται απευθείας επί της αξίας ολόκληρης της έκδοσης εκάστου χρεογράφου και επί της θεωρητικής αποτίμησής του (valuation markdown) ως ποσοστό α) 8 % για καλυμμένες ομολογίες ιδίας χρήσεως των βαθμίδων 1&2 της εναρμονισμένης κλίμακας του Ευρωσυστήματος και β) 12 % για καλυμμένες ομολογίες ιδίας χρήσεως της βαθμίδας 3. Για τους σκοπούς της παρούσας παραγράφου, ως «καλυμμένες ομολογίες ιδίας χρήσεως» νοούνται οι καλυμμένες τραπεζικές ομολογίες που εκδίδονται από αντισυμβαλλόμενο ή από οντότητες που έχουν στενούς δεσμούς με αντισυμβαλλόμενο και χρησιμοποιούνται κατά ποσοστό άνω του 75 % της εκκρεμούς πλασματικής αξίας τους από τον εν λόγω αντισυμβαλλόμενο ή/και τις οντότητες που έχουν στενούς δεσμούς με αυτόν.
   5.   Τα επίπεδα των περικοπών αποτίμησης που εφαρμόζονται στα μη εμπορεύσιμα περιουσιακά στοιχεία, κατά τα προβλεπόμενα από τα μέτρα ελέγχου κινδύνων του Ευρωσυστήματος, στον πίνακα 9 της ενότητας 6.4.3 του παραρτήματος I της κατευθυντήριας γραμμής ΕΚΤ/2011/14, αντικαθίστανται από τις περικοπές που προβλέπονται στο παράρτημα II της παρούσας απόφασης.
   6.   Η περικοπή αποτίμησης στην οποία υπόκεινται τα μη εμπορεύσιμα χρεόγραφα που εξασφαλίζονται με υποθήκη, κατά τα οριζόμενα στην ενότητα 6.4.3.2 του παραρτήματος I της κατευθυντήριας γραμμής ΕΚΤ/2011/14, ανέρχεται στο 39,5 % της εκκρεμούς πλασματικής αξίας τους.
   Άρθρο 9
   Μέτρα αποκατάστασης κατόπιν επέλευσης γεγονότος αθέτησης υποχρέωσης ή για προληπτικούς λόγους
   1.   Τα μέτρα αποκατάστασης τα οποία πρέπει να διασφαλίζουν οι σχετικές συμβατικές ή κανονιστικές ρυθμίσεις που εφαρμόζει η ΕθνΚΤ, σύμφωνα με την ενότητα I.7 του παραρτήματος II της κατευθυντήριας γραμμής ΕΚΤ/2011/14, υπόκεινται στους όρους τους οποίους προβλέπουν οι ακόλουθες παράγραφοι.
   2.   Κατόπιν της επέλευσης γεγονότος αθέτησης υποχρέωσης ή για προληπτικούς λόγους, η ΕθνΚΤ νομιμοποιείται να λάβει τα ακόλουθα μέτρα αποκατάστασης:

               α)

               να αναστείλει, να περιορίσει ή να αποκλείσει την πρόσβαση του αντισυμβαλλομένου σε πράξεις ανοικτής αγοράς·

               β)

               να αναστείλει, να περιορίσει ή να αποκλείσει την πρόσβαση του αντισυμβαλλομένου στις πάγιες διευκολύνσεις του Ευρωσυστήματος·

               γ)

               να λύσει διά καταγγελίας όλες τις εκκρεμείς συμφωνίες και συναλλαγές·

               δ)

               να αξιώσει επίσπευση της ικανοποίησης των απαιτήσεων που δεν έχουν ακόμη καταστεί ληξιπρόθεσμες ή τελούν υπό όρο ή αίρεση·

               ε)

               να χρησιμοποιήσει τις καταθέσεις του αντισυμβαλλομένου στην ΕθνΚΤ για το συμψηφισμό απαιτήσεών της έναντι αυτού·

               στ)

               να αναστείλει την εκπλήρωση υποχρεώσεών της έναντι του αντισυμβαλλομένου έως ότου ικανοποιηθεί η απαίτησή της εναντίον του.

         3.   Επιπλέον, κατόπιν της επέλευσης γεγονότος αθέτησης υποχρέωσης, η ΕθνΚΤ νομιμοποιείται να λάβει τα ακόλουθα μέτρα αποκατάστασης:

               α)

               να απαιτήσει τόκους υπερημερίας·

               β)

               να απαιτήσει από τον αντισυμβαλλόμενο αποζημίωση για τυχόν ζημίες που υπέστη συνεπεία της επέλευσης στο πρόσωπό του γεγονότος που συνιστά αθέτηση υποχρέωσης.

         4.   Επιπλέον, η ΕθνΚΤ μπορεί, για προληπτικούς λόγους, να απορρίψει περιουσιακά στοιχεία που παρέχονται ως ασφάλεια από τον αντίστοιχο αντισυμβαλλόμενο για πιστοδοτικές πράξεις του Ευρωσυστήματος, να περιορίσει τη χρήση τους ή να εφαρμόσει σε αυτά συμπληρωματικές περικοπές αποτίμησης.
   5.   Η ΕθνΚΤ νομιμοποιείται να ρευστοποιήσει χωρίς περιττή καθυστέρηση όλα τα παρασχεθέντα ως ασφάλεια περιουσιακά στοιχεία, κατά τρόπο ώστε να ικανοποιηθεί μέχρι το ποσό της χορηγηθείσας πίστωσης, εάν ο αντισυμβαλλόμενος δεν προβεί σε άμεσο διακανονισμό του αρνητικού υπολοίπου του.
   6.   Προκειμένου να διασφαλίζεται η ομοιόμορφη εφαρμογή των μέτρων που επιβάλλονται, το διοικητικό συμβούλιο της ΕΚΤ αποφασίζει σχετικά με τα μέτρα αποκατάστασης, περιλαμβανομένης της αναστολής, του περιορισμού ή του αποκλεισμού της πρόσβασης στις πράξεις ανοικτής αγοράς ή τις πάγιες διευκολύνσεις του Ευρωσυστήματος.
   Άρθρο 10
   Διευκρίνιση του ορισμού των χωρών του ΕΟΧ
   1.   Για τους σκοπούς του πλαισίου του Ευρωσυστήματος που διέπει τη σύσταση ασφαλειών, ως χώρες του ΕΟΧ νοούνται όλα τα κράτη μέλη της ΕΕ, ανεξαρτήτως του αν έχουν προσχωρήσει επισήμως στον ΕΟΧ ή όχι, καθώς και η Ισλανδία, το Λιχτενστάιν και η Νορβηγία.
   2.   Ο ορισμός των χωρών του ΕΟΧ στο προσάρτημα 2 του παραρτήματος I της κατευθυντήριας γραμμής ΕΚΤ/2011/14 (Γλωσσάριο) τροποποιείται αναλόγως.
   Άρθρο 11
   Προσαρμογές των απαιτήσεων για το ύψος των δανείων όσον αφορά τους τίτλους από τιτλοποίηση
   1.   Επιφυλασσομένης της ενότητας 6.2.1.1.2 του παραρτήματος I της κατευθυντήριας γραμμής ΕΚΤ/2011/14 και του προσαρτήματος 8 του εν λόγω παραρτήματος I, το Ευρωσύστημα μπορεί να δέχεται ως ασφάλεια τίτλους προερχόμενους από τιτλοποίηση με διαβάθμιση χαμηλότερη του A1 μετά την πάροδο της σχετικής μεταβατικής περιόδου, κατά περίπτωση και υπό την προϋπόθεση ότι παρέχονται επαρκείς εξηγήσεις για τη μη επίτευξη της ελάχιστης αποδεκτής διαβάθμισης. Για κάθε περίπτωση επαρκών εξηγήσεων, το διοικητικό συμβούλιο προσδιορίζει το μέγιστο επίπεδο ανοχής και τον χρονικό ορίζοντα ανοχής. Σύμφωνα με τον χρονικό ορίζοντα ανοχής, η ποιότητα των στοιχείων των τίτλων που προέρχονται από τιτλοποίηση πρέπει να βελτιωθεί εντός του προβλεπόμενου χρονικού διαστήματος.
   2.   Ο πλήρης κατάλογος των επαρκών εξηγήσεων, τα επίπεδα ανοχής τα οποία τους αναγνωρίζονται και οι χρονικοί ορίζοντες ανοχής δημοσιεύονται στον δικτυακό τόπο της ΕΚΤ και περιλαμβάνουν, μεταξύ άλλων, περιγραφή περιουσιακών στοιχείων και συστημάτων ΤΠ που έχουν κληροδοτηθεί από το παρελθόν.
   Άρθρο 12
   Έναρξη ισχύος και εφαρμογή
   1.   Η παρούσα απόφαση αρχίζει να ισχύει την 1η Οκτωβρίου 2013.
   2.   Κατ’ εξαίρεση, το άρθρο 8 παράγραφος 4 εφαρμόζεται από την 1η Νοεμβρίου 2013.

      Φρανκφούρτη, 26 Σεπτεμβρίου 2013.

            Ο Πρόεδρος της ΕΚΤ

         Mario DRAGHI

      (1)  ΕΕ L 331 της 14.12.2011, σ. 1.

      (2)  ΕΕ L 95 της 5.4.2013, σ. 22.

      (3)  ΕΕ L 95 της 5.4.2013, σ. 23.

      (4)  ΕΕ L 195 της 18.7.2013, σ. 27.

      (5)  Τα ομόλογα με πιστοποιητικά απόκτησης μετοχών (warrants) ή άλλα παρόμοια δικαιώματα δεν είναι αποδεκτά.

      (6)  Χρεόγραφα με κεφάλαιο που να συνδέεται με ένα μόνο δείκτη πληθωρισμού της ζώνης του ευρώ σε συγκεκριμένη χρονική στιγμή επιτρέπονται επίσης, εφόσον το τοκομερίδιο έχει τα χαρακτηριστικά του άρθρου 3 παράγραφος 2 στοιχείο β) σημείο ii)1)δ) και συνδέεται με τον ίδιο δείκτη πληθωρισμού.

      (7)  ΕΕ L 177 της 30.6.2006, σ. 1.

      (8)  Τα αποδεκτά ECAI, ΙCAS και RT και οι φορείς παροχής τους δημοσιεύονται σε κατάλογο στο δικτυακό τόπο της ΕΚΤ www.ecb.europa.eu

      (9)  Η αξιολόγηση ECAI για πρόγραμμα/σειρά έκδοσης είναι σχετική μόνο αν έχει εφαρμογή στο συγκεκριμένο περιουσιακό στοιχείο και εφόσον δεν υπάρχει διαφορετική διαβάθμιση έκδοσης από τον ίδιο ECAI.

      (10)  Οι εν λόγω πληροφορίες δημοσιεύονται στο δικτυακό τόπο της ΕΚΤ (www.ecb.europa.eu).

      (11)  Ως «Single A» νοείται ελάχιστη πιστοληπτική διαβάθμιση «A3», διενεργούμενη από τον οίκο Moody’s, «A-», διενεργούμενη από τους οίκους Fitch ή Standard & Poor’s ή διαβάθμιση ή «AL», διενεργούμενη από τον οίκο DBRS.

      ΠΑΡΑΡΤΗΜΑ Ι

         ΠΕΡΙΚΟΠΕΣ ΑΠΟΤΙΜΗΣΗΣ ΠΟΥ ΕΦΑΡΜΟΖΟΝΤΑΙ ΣΤΑ ΑΠΟΔΕΚΤΑ ΕΜΠΟΡΕΥΣΙΜΑ ΠΕΡΙΟΥΣΙΑΚΑ ΣΤΟΙΧΕΙΑ

                  Κατηγορίες περικοπών

                  Πιστοληπτική διαβάθμιση

                  Εναπομένουσα διάρκεια
                  (έτη)

                  Κατηγορία I

                  Κατηγορία II (1)

                  Κατηγορία III (1)

                  Κατηγορία IV (1)

                  Κατηγορία V (1)

                  σταθερό τοκομερίδιο

                  μηδενικό τοκομερίδιο

                  σταθερό τοκομερίδιο

                  μηδενικό τοκομερίδιο

                  σταθερό τοκομερίδιο

                  μηδενικό τοκομερίδιο

                  σταθερό τοκομερίδιο

                  μηδενικό τοκομερίδιο

                  Βαθμίδες 1 και 2 (AAA έως A-) (2)

                  0-1

                  0,5

                  0,5

                  1,0

                  1,0

                  1,0

                  1,0

                  6,5

                  6,5

                  10,0

                  1-3

                  1,0

                  2,0

                  1,5

                  2,5

                  2,0

                  3,0

                  8,5

                  9,0

                  3-5

                  1,5

                  2,5

                  2,5

                  3,5

                  3,0

                  4,5

                  11,0

                  11,5

                  5-7

                  2,0

                  3,0

                  3,5

                  4,5

                  4,5

                  6,0

                  12,5

                  13,5

                  7-10

                  3,0

                  4,0

                  4,5

                  6,5

                  6,0

                  8,0

                  14,0

                  15,5

                  > 10

                  5,0

                  7,0

                  8,0

                  10,5

                  9,0

                  13,0

                  17,0

                  22,5

                  Κατηγορίες περικοπών

                  Πιστοληπτική διαβάθμιση

                  Εναπομένουσα διάρκεια
                  (έτη)

                  Κατηγορία I

                  Κατηγορία II (1)

                  Κατηγορία III (1)

                  Κατηγορία IV (1)

                  Κατηγορία V (1)

                  σταθερό τοκομερίδιο

                  μηδενικό τοκομερίδιο

                  σταθερό τοκομερίδιο

                  μηδενικό τοκομερίδιο

                  σταθερό τοκομερίδιο

                  μηδενικό τοκομερίδιο

                  σταθερό τοκομερίδιο

                  μηδενικό τοκομερίδιο

                  Βαθμίδα 3 (BBB + έως BBB-) (2)

                  0-1

                  6,0

                  6,0

                  7,0

                  7,0

                  8,0

                  8,0

                  13,0

                  13,0

                  Μη αποδεκτή

                  1-3

                  7,0

                  8,0

                  10,0

                  14,5

                  15,0

                  16,5

                  24,5

                  26,5

                  3-5

                  9,0

                  10,0

                  15,5

                  20,5

                  22,5

                  25,0

                  32,5

                  36,5

                  5-7

                  10,0

                  11,5

                  16,0

                  22,0

                  26,0

                  30,0

                  36,0

                  40,0

                  7-10

                  11,5

                  13,0

                  18,5

                  27,5

                  27,0

                  32,5

                  37,0

                  42,5

                  > 10

                  13,0

                  16,0

                  22,5

                  33,0

                  27,5

                  35,0

                  37,5

                  44,0

         (1)  Επιμέρους τίτλοι προερχόμενοι από τιτλοποίηση, καλυμμένες τραπεζικές ομολογίες (καλυμμένες τραπεζικές ομολογίες τύπου Jumbo, παραδοσιακές καλυμμένες τραπεζικές ομολογίες και λοιπές τραπεζικές ομολογίες) και μη καλυμμένες τραπεζικές ομολογίες, η θεωρητική αποτίμηση των οποίων διενεργείται σύμφωνα με την ενότητα 6.5 του παραρτήματος I της κατευθυντήριας γραμμής ΕΚΤ/2011/14 υπόκεινται σε συμπληρωματική περικοπή αποτίμησης. Η περικοπή εφαρμόζεται απευθείας επί της θεωρητικής αποτίμησης εκάστου χρεογράφου (valuation markdown), ως ποσοστό 5 %. Συμπληρωματική περικοπή επί της θεωρητικής αποτίμησης επιβάλλεται στις καλυμμένες ομολογίες ιδίας χρήσεως, ως ποσοστό 8 % για τις καλυμμένες ομολογίες ιδίας χρήσεως των βαθμίδων 1&2 της εναρμονισμένης κλίμακας του Ευρωσυστήματος και 12 % για τις καλυμμένες ομολογίες ιδίας χρήσεως της βαθμίδας 3.

         (2)  Διαβαθμίσεις όπως καθορίζονται στην εναρμονισμένη κλίμακα πιστοληπτικής διαβάθμισης του Ευρωσυστήματος, η οποία δημοσιεύεται στον δικτυακό τόπο της ΕΚΤ (www.ecb.europa.eu).

      ΠΑΡΑΡΤΗΜΑ ΙΙ

         ΠΕΡΙΚΟΠΕΣ ΑΠΟΤΙΜΗΣΗΣ ΠΟΥ ΕΦΑΡΜΟΖΟΝΤΑΙ ΣΤΙΣ ΔΑΝΕΙΑΚΕΣ ΑΠΑΙΤΗΣΕΙΣ ΣΤΑΘΕΡΟΥ ΕΠΙΤΟΚΙΟΥ

                  Μεθοδολογία αποτίμησης

                  Πιστοληπτική διαβάθμιση

                  Εναπομένουσα διάρκεια (έτη)

                  Σταθερό επιτόκιο και αποτίμηση με βάση μια θεωρητική τιμή που καθορίζεται από την ΕθνΚΤ

                  Σταθερό επιτόκιο και αποτίμηση ανάλογα με το ανεξόφλητο υπόλοιπο που καθορίζεται από την ΕθνΚΤ

                  Βαθμίδες 1 και 2 (AAA έως A-)

                  0-1

                  10,0

                  12,0

                  1-3

                  12,0

                  16,0

                  3-5

                  14,0

                  21,0

                  5-7

                  17,0

                  27,0

                  7-10

                  22,0

                  35,0

                  > 10

                  30,0

                  45,0

                  Μεθοδολογία αποτίμησης

                  Πιστοληπτική διαβάθμιση

                  Εναπομέ-νουσα διάρκεια (έτη)

                  Σταθερό επιτόκιο και αποτίμηση με βάση μια θεωρητική τιμή που καθορίζεται από την ΕθνΚΤ

                  Σταθερό επιτόκιο και αποτίμηση ανάλογα με το ανεξόφλητο υπόλοιπο που καθορίζεται από την ΕθνΚΤ

                  Βαθμίδα 3 (BBB+ έως BBB-)

                  0-1

                  17,0

                  19,0

                  1-3

                  29,0

                  34,0

                  3-5

                  37,0

                  46,0

                  5-7

                  39,0

                  52,0

                  7-10

                  40,0

                  58,0

                  > 10

                  42,0

                  65,0


title: Απόφαση (ΕΕ) 2015/1669 του Ευρωπαϊκού Κοινοβουλίου, της 29ης Απριλίου 2015, σχετικά με την απαλλαγή όσον αφορά την εκτέλεση του προϋπολογισμού του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/284

      ΑΠΟΦΑΣΗ (ΕΕ) 2015/1669 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με την απαλλαγή όσον αφορά την εκτέλεση του προϋπολογισμού του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών για το οικονομικό έτος 2013, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου της 17ης Φεβρουαρίου 2015 σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών (5),

                  —

                  έχοντας υπόψη τον κανονισμό (ΕΕ) αριθ. 526/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με τον Οργανισμό της Ευρωπαϊκής Ένωσης για την Ασφάλεια Δικτύων και Πληροφοριών (ENISA) και την κατάργηση του κανονισμού (ΕΚ) αριθ. 460/2004 (6), και ιδίως το άρθρο 21,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (7),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού — πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (8), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A8-0089/2015),

         1.

            χορηγεί απαλλαγή στον εκτελεστικό διευθυντή του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών όσον αφορά την εκτέλεση του προϋπολογισμού του Οργανισμού για το οικονομικό έτος 2013·

         2.

            εκθέτει τις παρατηρήσεις του στο ψήφισμα που ακολουθεί·

         3.

            αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 217.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 77 της 13.3.2004, σ. 1.

         (6)  ΕΕ L 165 της 18.6.2013, σ. 41.

         (7)  ΕΕ L 357 της 31.12.2002, σ. 72.

         (8)  ΕΕ L 328 της 7.12.2013, σ. 42.